test achat sites de rencontre citas online inprema * Мутолаа шукуҳи\nhttp://www.lavozdeldesierto.com.ar/tymochka/3937 http://thinkmaya.com/?biorer=rencontre-hommes-celibataires-ile-de-france&949=4b Йўлдаги одам тасвирлари\nfille a rencontrer sur facebook Ёзувчи Жўра Фозилнинг “Тирамоҳ армонлари” тўпламида “Йўл” деб аталган каттагина ҳикоя бор. Асарнинг қаҳрамони — Вафо ҳаво ниҳоятда иссиқ кунлардан бирида кўчага чиқади. Атрофда, наинки кўчада, бутун шаҳарда одам зотидан асар йўқ. У Мағриб томон йўлга тушади. Йўл ҳам бўм-бўш. Узоқ юриб шу йўлда бирин-кетин уч инсонни учратади. Улардан биринчиси қалбида тоза ишқ туйғуларини уйғотган санам — Муҳаббат. Орадан кўп йиллар ўтган, қиз аллақачон Азим бойвачча деган корчалон кимсага эрга тегиб кетган бўлса-да, Вафо уни болалиги, ёшлиги кечган дала шийпонда ҳали ёш-кўркам ҳолда учратади. Яна олдинга юриб, собиқ дўсти (Содиқ)ни учратади. Қаландар жандасини кийган бу “дўст” Машриққа кетаётган экан. Асар қаҳрамони яна олдинга қадам ташлаб, зоҳид либосидаги яна бир одамга дуч келади. У бегона эмас, ўз ўғли бўлиб чиқади. Аммо улар орасида яқинлик, меҳр-оқибат ришталари йўқ. Чиндан-да, ўғил ёт бир кишига айланган.\nСобиқ ёр, собиқ дўст, собиқ фарзанд. Улардан айрилган дил маҳзун, унинг соҳиби ёлғизликка маҳкум. Бу ҳолга ким айбдор? Зоҳирга қараб ҳукм этувчилар ҳеч иккиланмай қаҳрамонни айблайдилар, аммо аслида бундай эмас. Хушомад ва бойликка ўч қиз чин севгидан воз кечиб, ўзи суймаган одамни танлайди. Дўст мансаб-мартаба тамасида садоқат риштасини узади. Манфаат бандаси бўлмиш ўғил гарчи отасини ташлаб кетмаса-да, ундан руҳий-маънавий жиҳатдан узоқлашади.\nЙўлда Вафо бир сандиққа дуч келади. Очиб қараса, ичи тўла олтин, сон-саноқсиз пул. Бироқ сандиқдан оҳ-нола эшитилади, остидан чак-чак қон томади. Бу хазинанинг ҳаромлигини англаб, ҳеч нарса олмай йўлида давом этади. Асар воқеаси баёни давомида қаҳрамон тушиб қолган оловли жарда ўша машъум сандиқни елкасига кўтариб олган бемажол чол намоён бўлади, сандиққа эса шўх-шодон Муҳаббат чиқиб олган. Собиқ дўст ва собиқ ўғил эса улкан олтин харсангдан ушатиб олинган бўлаклар солинган зил-замбил хуржинни ортмоқлаб, муқаррар ҳалокат сари кетишмоқда. Қалбида ҳирс ва ҳавойи ҳавас бўлмаган Вафо илоҳий овоз мадади билан ўнгга — тўғри йўлга қараб юради ва нажот топади.\nИстеъдодли ва изланувчан ёзувчи Жўра Фозил қаламига мансуб аксарият ҳикоя, қисса, романларни мутолаа этиб, тўғри (ҳақ) йўлни танлаган инсонлар бу ижодкорнинг идеал-ижобий қаҳрамонлари эканлигига қатъий ишонч ҳосил қилиш мумкин. Эзгулик ғоясини ўз ахлоқий оламида тажассум эттирган бундай образларни адибнинг “Хонгул”, “БойқўнҚир лолалари” қиссалари, хусусан, “Тирамоҳ армонлари” романида кўрамиз.\nЁзувчининг бадиий талқинига кўра, йўл инсон ҳаётининг ибтидодан интиҳогача бўлган босқичларидир. Кимдир ҳаётининг маълум бир мавсумида шу йўлдан сўлга қараб оғиши, яъни билиб-билмай риё, тама, хиёнат, сотқинлик, қабоҳат чангалзорига кириб кетиши, бошқа одам эса ўнқир-чўнқир, машаққатли бўлса-да, тўғри — инсоф, диёнат, ҳалоллик йўлидан олға бориши мумкин. Охир-оқибат, разолат оламига кирганлар завол топадилар, чин саодат эса тўғри йўлни танлаганларга насиб этади.\nЁзувчи асарлари — унинг қалби, борлиғининг кўзгуси. Жўра Фозил асарларини ўқиб, унинг шахси, эътиқоди, ички — маънавий олами ҳақида аниқ хулоса — фикрларга келса бўлади. Авваламбор, бундай мутолаа жараёнида адибнинг китобхон инсон эканлиги, жаҳон адабиёти дурдоналарини кўп ўқиганлиги, уларнинг мағзи-моҳиятини англаш учун жаҳду жадал этганлигини биламиз. “Ёзувчининг кўп ўқиши аён бир гап-ку”, дейиш мумкин. Лекин оз китоб ўқиб, ижод этиб юрганлар ҳам кам эмас. Барибир, адабий-бадиий жараён тарихининг гувоҳлик беришича, китобхон қаламкаш яратган асарлар, агар чин истеъдод ва илҳом билан ёзилган бўлса, яхшироқ, таъсирлироқ бўлади.\nАдиб шахсиятининг ўзига хослигини кўрсатадиган муҳим жиҳатлардан бири унинг табиатга алоҳида эътибор ва эҳтиром билан қарашида намоён бўлади. Унинг барча ҳикоя, қисса, романларида табиатнинг гўё моҳир рассом қўли билан чизилган ажойиб тасвирлари бор ва бу тасвирлар табиийлиги, воқеа оқимига уйғунлиги билан эътиборга молик. Масалан, “Йўлбарсдаранинг сўнгги султони” ҳикояси “Амударё маст туяга ўхшаб пишқирганича, қирғоқларига асабий бош урар, соҳилдан ўпирилиб тушаётган тоғдек тупроқ уюмларини бир зумда ямлаб ютарди”, “Ошиқ Бухорий қиссалари” туркуми “Саҳро шамоли сон-саноқсиз қум зарраларини учириб ўйнар, унинг бир маромда гувуллаши аро дилгир оҳанг эшитилар ва олис-олисларда, тирамоҳ қуёшида товланаётган малла барханлар ортида кимдир нола чекаётгандек бўларди”, “Тирамоҳ армонлари” романи “Кузнинг сўнгги куни, қишнинг биринчи туни эди. Новдаларда беҳол титраётган яккам-дуккам япроқлар, оёқ остидаги хор-зор хазонлар, афтодаҳол дарахтлар туни билан уввос солиб йиғладилар. Она табиат Бухоро кўксидаги ақрабга мотам тутиб бўзларди гўё” тасвирлари билан бошланган. Албатта, ҳар бир насрий асарни жой ёхуд табиат лавҳаси билан бошлаш шарт эмас. Буларсиз ҳам яхши асар ёзиш мумкин. Аммо юқорида келтирилган манзаралар бадиий матн таркибига шунчаки безак учунгина киритилган эмас. Буларнинг биринчиси йигирманчи аср “фан-техника инқилоби” — технократик жараёнлар туфайли ҳалокатга дучор бўлган жониворларнинг машъум тақдири, иккинчиси мамлакатимиз мозийсидаги истилолар, учинчиси эса ўтган асрнинг маълум бир даврларида халқимиз бошига тушган қатағон-қирғинларга ишорадир.\nЁзувчининг “Боғ”, “Хонгул”, “Йўлбарсдаранинг сўнгги султони”, “Тирамоҳ армонлари” каби асарларида табиат муҳофазаси муаммоси ўз бадиий ифодасини топган. Инсоннинг нафси аммораси дов-дарахтлар, жониворлар, майса-гиёҳларга қирон келтираётгани мазкур ижод намуналарида аниқ бадиий лавҳалар, воқеалар тасвири давомида кучли оғриқ туйғуси билан кўрсатилган.\nЖўра Фозил ижодида тарихий мавзудаги асарларнинг ўзига хос ўрни бор. Буюк адибимиз Абдулла Қодирийнинг “Мозийга қайтиб иш кўриш хайрли дейдилар” ҳикматига амал қилган заҳматкаш адиб ўтмиш бадиий ифода топган “Бухорои шариф элчилари”, “Бухоро маликаси”, “Ибтидо ва интиҳо”, “Қизил қуюн” қиссалари ҳамда “Айрилиқ остонаси” романини ёзган. Ушбу асарлар мамлакатимизнинг “Шарқ”, “Янги аср авлоди” каби нашриётлари томонидан нисбатан катта ададда чоп этилгани адиб истеъдодининг ватанимиз миқёсида эътироф этилаётганидан далолат беради. Хусусан, унинг мазкур тарихий романи нафақат адабиётшунос ва ижодкорлар, шунингдек, тарихчи олимлар томонидан жиддий ютуқ сифатида эътироф этилди. Ўзбекистон халқ шоири, адабиётшунос ва мутаржим Жамол Камол “Жўра Фозил Бухоро адабий муҳитида шаклланган истеъдодли адиб бўлиб, у бу романи билан ўз ижодий имкониятлари катта эканлигини кўрсатди”, — дея эътироф этса, тарих фанлари доктори Қаҳрамон Ражабов “романда туркий халқлар тарихининг энг шонли ва зиддиятли даврларидан бири ўзининг бутун драматизми билан тасвирланади”, деган хулосага келган.\nАйтишларича, шифтга осилган қази, хумга солинган мусаллас қанча эски бўлса, шунча хуштаъм ва қимматбаҳо бўлар экан. Менимча, бу фикрни ижодкор маҳорати ва тажрибасига нисбатан ҳам қўлласа бўлади, Шайх Саъдийнинг ижодни қирқ йил давомида илм ўрганиб, дунё кезгандан сўнг бошлаган маъқул, деган маслаҳатлари бор. Жўра Фозилнинг энг яхши асарлари олтмиш ёш бўсағаси ва ундан кейин ёзилгани бу қарашга яна бир далил бўла олади.\nАдабиётшунослик, хусусан, биз — бухоролик адабиётшунослар ардоқли адибимиз Жўра Фозил олдида қарздормиз. Чунки ҳанузгача унинг эл-юрт қувончу Қамлари билан йўғрилган дилбар ижодини тузукроқ ўрганганимиз йўқ. Бу қарзни албатта узишимиз керак. Аслида бу фақат Жўра Фозилнинггина эмас, бутун миллий сўз санъатимиз олдидаги қарздир.\nrencontre occasionnelle femme Ғайрат МУРОДОВ,\npartnervermittlung test 2013 филология фанлари доктори, БухДУ профессори\n← Ҳунар таълими ривожининг янги истиқболлари\nСайлов билимдонлари кўриги →\nЖамият маънавият билан кучли


Кўпчилик одамлар уч махал овқатланиш режимига ўрганган. Айримлари эса кунда бир махал аммо тўйиб овқатланишни маъқул кўришади. Кимлардир эса кичик кичик порциялар билан 6-7 махалгача овқатланади. Овқатланиш режимини қайси бирини Сизга тўғри келишини қуйидаги маълумотларни ўқиб хулоса чиқаришингиз мумкин.\nУч махал овқатланиш режими.\nОвкатланиш режими: Нонушта эрталаб соат 7-8 да, тушлик соат 13-14 да, кечки овқат соат 19-20 да. Бу овқатланиш режими кенг тарқалиб, бизга болалигимиздан одат, аммо у биологик талабимизни қондирмайди. Илгари одамлар доим хам уч махал овқатланишмаган. Бу маданиятимиз, аниқроғи 8 соатлик иш куни таъсирида шаклланган.\nУч махал овқатланишни афзалликлари.\nДиетологлар фикрича тез-тез овқатланиш уч махал овқатланишга нисбатан тана вазнини яхшироқ назорат қилиш имконини беради. Текшириш натижалари озишни мўлжаллаганлар учун уч махал овқатланишни олти махалли овқат истеъмол қилишдан деярли фарқ қилмаслигини кўрсатади.\nИкки гурух иштирокчилар саккиз хафта давомида озиш мақсадида калорияси пасайтирилган озуқа махсулотларини истеъмол килишди. Бунда биринчи гурух вакиллари 3 махал овқатланган бўлса, иккинчи гурух вакиллари – олти махал ейишди. Натижада хар иккала гурух вакиллар хам озишган. Текшириш натижалари эса олти махал овқатланган гурух аъзолари қонида триглицеридлар миқдорини бироз бўлсада ортганини аниқлади.\nКейинги текширувда эса семиз аёлларнинг қадди қоматига икки ва олти махалли овқатланиш режимларининг таъсири ўрганилганда икки махал овқатланган аёллар қонида юқори зичликдаги липопротеидлар (яхши холестерин) нинг миқдори ортгани аниқланди.\nТекширув хулосаси: стандарт уч махал овқатланиш олти махал бўлиб-бўлиб овқатланишга нисбатан юрак-қон томир тизими ва умуман соғлиқ учун фойдали.\nУч махал овқатланиш кимларга тўғри келади?\nКунига уч махал овқатланиш қуйидаги холатда нормал хисобланади:\n• агар сиз соат 8 дан 5 гача ишласангиз, ва асосий овқатланишлар орасида енгил овқатланишга вақтингиз бўлмаса;\n• овқат тайёрлагани қўшимча вақтингиз бўлмаса;\n• сиз шу режимга ўрганган бўлсангиз, семириш тахдид қилмаса ва хазм қилиш аъзоларида муаммоларингиз бўлмаса.\n• кун оралиғида қорин очқаганини хис қилмасангиз.\nАгар Сиз ортиқча вазн билан олишаётган бўлсангиз, очликдан қўрқсангиз, ёки ортиқча еб қўйиш одатингиз бўлса овқатланиш тизимини бошқа вариантларини кўриб чиқишингиз мумкин.\nСентябр 04, 2017 2120 1 Рукн ДИЕТОЛОГИЯ\nОЧ ҚОРИНГА НИМА ЕБ БЎЛМАЙДИ....\nМар 22, 2018 1921\nСен 12, 2017 1720\nСен 12, 2017 1506\nФев 18, 2018 1401


28 Янв 2020 1850\nЎзбекистон Республикаси Туризмни ривожлантириш давлат қўмитасининг маркетинг ва тарғибот масалалари мутахассислари Туркия Республикаси Маданият ва туризм вазирлигида тажриба алмашинуви машғулотларида иштирок этишмоқда. Қўмита делегациясини Туркия маданият вазирлигининг Тарғибот Бош бошқармаси ўринбосари жаноб Ўнур Гўзет қабул қилди.\nЎнур Гўзет икки давлат ўртасидаги кўп минг йиллик дўстлик, қардошлик тамойиллари асосида сиёсий, иқтисодий, маданий ва туризм муносабатлари янада мустаҳкамланиб бораётганини таъкидлади. Семинарлар 27 январь куни Вазирликнинг Хорижий офислар бошқармаси координатори Эмре Туркдўғду томонидан очиб берилди. Унда «Жаҳон туризмида кузатилаётган янги тенденциялар», «Жаҳон туризм бозорида Туркиянинг ўрни ва тажрибаси» ҳамда Электрон тарғибот бошқармаси Лойиҳа координатори Гўкче Инже томонидан тақдимот қилинган «Замонавий шароитда рақамли технологияларнинг туризм тарғиботидаги аҳамияти» мавзуларидаги лойиҳалар ўрганиб чиқилди.\nСуҳбат давомида Ўзбекистоннинг туризм салоҳияти, туризм тарғиботида қайси жиҳатларга эътибор қаратилиши лозимлиги ва қандай усуллардан самарали эканлиги ҳақидаги масалалар муҳокама қилинди. Машғулотлар 27-29 январь кунлари Анқарада - Вазирликнинг марказий девонида ва 30 январь - 1 февраль кунлари Истанбулдаги EMITT халқаро туризм ярмаркаси доирасида ўтказилиши режалаштирилган, дея хабар беради Туризмни ривожлантириш давлат қўмитаси ахборот хизмати.


АҚШ генерали Остин Миллер.\nАҚШ ва НАТОнинг Афғонистондаги бош қўмондони Остин Миллер Кобулда 29 июнь куни ўтказилган матбуот анжуманида Толибонни жавоб ҳужумлари бўлиши мумкинлигидан огоҳлантирди.\nМиллер Толибон мамлакат туманларини босиб олиш амалиётини тўхтатмаса АҚШ ва НАТО кучлари уларга ҳужум қилиши мумкинлиги ҳақида гапирди.\nТолибон расмий вакили Забиуллоҳ Мужоҳид АҚШ генералининг бу баёнотига муносабат билдирар экан: “Улар бомбардимонни бошлашса, жиддий қаршиликка дучор бўлишади. Бу ҳолатда улар уруш бошланиши учун масъулиятни зиммасига олишга мажбурдир”,-деб айтди.\nТолибон май ойидан бошлаб АҚШ ҳарбийларининг Афғонистон чиқарила бошлангани ортидан мамлакатдаги кўплаб туманларни босиб олди. Айни пайтда Толибон Афғонистондаги 419 тумандан 81 тасини назорат қилмоқда.\n29 июнь куни Афғонистон ҳукумати Фарёб ва Балх туманларидаги уч туман Толибондан озод этилганини билдирган.


“Дин ва ҳаётга оид саволлар” онлайн расмий канал ишга тушди - Fitrat.uz\nБош саҳифа / Хабарлар /  “Дин ва ҳаётга оид саволлар” онлайн расмий канал ишга тушди\n “Дин ва ҳаётга оид саволлар” онлайн расмий канал ишга тушди\nYanvar 11, 2019\t “Дин ва ҳаётга оид саволлар” онлайн расмий канал ишга тушдиda fikr bildirishni o'chirish 98 Кўришлар\nИслом – илм-маърифат дини. Ҳазрати Пайғамбаримиз соллаллоҳу алайҳи ва салламга нозил қилинган Қуръони карим оятларида 811 маротаба илмга ундаш бор. Ҳадиси шарифда: “Илмни талаб қилиш ҳар бир муслим ва муслимига фарздир”, – деб таъкидланган (Ибн Можжа ривояти).\nИнсон ўзи билмаган нарсасини уламолардан сўраб ўрганиши керак. Зеро, Аллоҳ таоло Қуръони каримда: “Агар билмайдиган бўлсангиз, зикр аҳлларидан сўрангиз!”, деб буюрган (Наҳл, 43). Расулуллоҳ соллаллоҳу алайҳи ва саллам: “Билимсизликнинг давоси саволдир”, – дея баён қилганлар (Имом Абу Довуд ривояти).\nЎзбекистон мусулмонлари идораси бир неча ойдан бери мўмин-мусулмонларнинг шаръий масалаларига илмий ва асосли жавобларни туну кун “@SavollarMuslimUzBot” ва savollar.muslim.uz сайти орқали тақдим этиб келмоқда. Ҳар куни 110-120 дан, ҳафтасига 700-750 та, ойига эса 3500 тага яқин турли мавзудаги саволлар келиб тушмоқда. Саволларга кучли уламолардан иборат бўлган Фатво ҳайъати аъзолари томонидан жавоблар бериб келинмоқда.\nҲаттоки, саволлар қўшни Қирғизистон, Қозоғистон, Тожикистон фуқароларидан, шунингдек, АҚШ, Россия каби хорижий давлатларда меҳнат қилаётган ўзбек ватандошлар томонидан ҳам келиб тушмоқда.\nМухлисларнинг талаб ва истакларини инобатга олиб, Фатво ҳайъати тамонидан “Дин ва ҳаётга оид саволлар” номли расмий @diniysavollar телеграмм канали ишга тушди ва саволларга қулай услубда жавоб олиш имконияти йўлга қўйилди. Бунинг учун savollar.muslim.uz (http://savollar.muslim.uz/) сайти ёки телеграмдаги “@SavollarMuslimUzBot”ига савол йўллаш кифоя қилади.\nАввалги Этник қозоқларга Хитойни тарк этишга рухсат этилди\nКейинги Шавкат Мирзиёев ўзаро ҳамоҳанг икки илм масканини кўздан кечирди\nAvgust 16, 2017\t5,052\nIyun 22, 2017\t4,601\nMart 11, 2017\t4,591\nAprel 6, 2017\t3,977\nFevral 18, 2017\t2,864


Тўрт эшикли Mercedes-AMG GT моделининг илк суратлари пайдо бўлди\n00:57 / 06.03.2017\nГерманиянинг Mercedes компанияси Porsche Panamera Turbo моделига рақобатчи бўлувчи Mercedes-AMG GT концептининг дизайн-скетчини (компьютерда яратилган тасвири) чоп этди.\nMercedes-AMG GT бир неча кундан кейин Женева автосалонида намойиш қилинади. Тўрт эшикли машина купесимон кузовга эга ва тахмин қилинишича, 2019 йилда бозорга чиқарилади.\nСуратга кўра, машина орқага қиялаб кетган том ва яққол кўзга ташланувчи орқа диффузорга эга бўлади. Машина тахмин қилинишича, 4 литрли V8 моторда ҳаракатланади ва Mercedes моделлари қаторида CLS Shooting Brake ўрнини эгаллайди.\nЯнги машина Mercedes-AMG Project One гиперкари ортидан бориб, "Мерседес"нинг спорт бўлими AMG’нинг SLS, GT ва Project One моделларидан кейин тўртинчи алоҳида модели бўлади. Янги машина бозорда "Панамера"дан ташқари, BMW 6 Series GranCoupe ва Audi A7/RS7 моделлари билан рақобатлашади.\n«Мерседес» «Панамера» рақобатчисини яратди\n15:56 / 07.03.2017\nS-Class Мерседесга янги энг кучли двигателлар ўрнатилади\n15:08 / 31.10.2016


Зангиота шифохонасидаги майитлар муаммосига ойдинлик киритилди - Darakchi\nЖАМИЯТ 19.10.2020, 19:41\nТошкент вилоятининг Зангиота туманидаги юқумли касалликлари шифохонасида вафот этганларнинг маййитларини яқинлари томонидан олиб кетилишида муаммо пайдо бўлаётгани ҳақида аввал ёзган эдик. Бу ерда нега бунча кўп бемор вафот этаётганига изоҳ беришни ҳам сўрагандик.\nУшбу ҳолат бўйича тарқатилаётган хабарларнинг асосли ёки реалликдан қанчалик узоқлиги тўғрисида Республика патологик анатомия маркази директори, ССВ бош патологоанатоми, профессор Ражаббой Исраилов қуйидагича изоҳ берди:\n–Ижтимоий тармоқларда Зангиота туманидаги юқумли касалликлар шифохонасида вафот этганларнинг жасади берилишида муаммо бўлаётгани ҳақида ахборотлар тарқалмоқда.\nТуман юқумли касалликлар шифохонасида жорий йилнинг 1 август кунидан бошлаб патологик анатомия бўлими фаолияти ташкил этилди. Эндиликда, ортиқча оворагарчиликларига йўл қўймаслик, фуқароларга қулайлик яратиш мақсадида мазкур шифохонада вафот этганларнинг майитини қариндошлари ушбу бўлимдан олиб кетишлари мумкин. Бундан аввал майит Республика патологик анатомия марказига олиб бориларди.\nСоғлиқни сақлаш вазирлигининг 2020 йил 28 мартдаги “Коронавирус касаллиги билан рўйхатга олинган ёки гумон қилиниб, вафот этган беморлар жасадини дафн этишда хавфсизликни таъминлаш бўйича вақтинча қоидалар”га асосан, ўлим содир бўлган бўлимда 2 соат сақланиб, шундан сўнггина патологик анатомия бўлимига олиб келинади. Кейин мурда рўйхатдан ўтказилиб, 3 фоизли хлорли эритмада зарарсизлантирилади, мурданинг диний эътиқодига кўра, ювилиб (кафанланиб ёки кийинтириб) қаришдошларига топширилади. Табиийки, бу амалиётлар ўтказилиши учун ўртача 3-4 соат вақт талаб этилади. Бу вақтда қариндошлар муассаса эшиги тагида кутиб қолмоқда.\nШунингдек, тарқатилаётган видео, матнли хабарларда “Коронавирусдан вафот этган мурдаларни олиб кетишда навбат кутувчилар шунча бўлса, уларнинг сонини статистика нега кам беряпти?” деган мулоҳаза ҳам мавжуд.\nПатологик анатомия бўлими эшиги олдида кутиб турган одамларнинг кўплигининг сабаби аслида бир нафар мурдани олиб кетиш учун камида 4 нафар қариндоши келади, бу эса ўз-ўзидан фуқароларнинг ваҳимага тушишига сабабчи бўлмоқда. Қайд этиш жоизки, статистика маълумотларини сохталаштиришдан ҳеч ким манфаатдор эмас.\nМаълумки, Зангиота туманидаги юқумли асалликлар шифохонасида нафақат коронавирус билан касалланганлар, балки бошқа турдаги ўткир инфекция ва пневмония билан оғриган беморлар ҳам даволанмоқда. Коронавирусдан вафот этганлар статистикасида фақат “COVID-19” диагнози вирусологик текширувда тасдиқланганлар сони берилади, лекин бу шифохонада пневмония ва бошқа инфекцион касалликлардан ҳам вафот этаётганлар бор. Табиийки, улар коронавирус статистикасига киритилмайди.


Исроил ҳукумати Қуддусда уюштирилган бомба ҳужумига чора кўриш масаласини муҳокама қилмоқда.\n19 август куни Қуддус шаҳрида худкуш террорчи автобусда бомба портлатгани оқибатида 18 одам нобуд бўлди, юзга яқин исроиллик тан жароҳати олди. Нобуд бўлганлар орасида болалар ҳам бор.\nМазкур ҳужумдан сўнг, Исроил ҳукумати сешанба куни кечқурун Фаластин расмийлари билан хавфсизлик борасида ўтказилиши режалаштирилган музокараларни бекор қилди. Сўзлашувлар чоғида Исроил қўшинларини Ғарбий соҳилдаги Жерико ва Қалқилия шаҳарларидан олиб чиқиш ва шаҳарни фаластинликлар назоратига ўтказиш масаласининг муҳокама этилиши кўзда тутилган эди.\nФаластин Бош вазири Маҳмуд Аббос Қуддус шаҳрида амалга оширилган террор ҳужумини қоралади: “Мен бу ҳужумни қоралайман. Бу террор акти ва у Фаластин халқи манфаатига қаршидир. Мен Хавфсизлик вазирига воқеани ўрганиб чиқиш ва уни амалга оширган шахсларга қарши тегишли чораларни қўллаш ҳақида буйруқ бердим. Мазкур жиноят оқибатида азият чеккан оилаларга ҳамдардлик билдираман” - деди Фаластин Бош вазири.\nАвтобусда портлатилган бомба ҳужуми масъулиятини Хамас радикал исломий гуруҳи ўз зиммасига олди.\nИсроил Ташқи ишлар вазирлиги матбуот вакили Гидеон Меир сешанба кунги террор ҳужумини шундай шарҳлади: “Биз бугун тунда гувоҳ бўлган воқеани, афсуски фаластинликлар содир этди. Америка вакили минтақада тинчлик ўрнатиш учун келса, ёки Исроил яхши ният билдирса, бизга террор, кўпроқ террор ва яна террор ҳужумлари орқали жавоб бўлмоқда”.\nАҚШ ҳукумати Қуддус шаҳрида амалга оширилган худкуш террор ҳужумини қоралади ва Фаластин раҳбарларини террор тармоғини йўқ қилишга чақирди.\nФаластин Ахборот вазири Набил Амр Рамаллоҳда бўлиб ўтган матбуот конференциясида фаластинликлар тинчлик дастурининг амалга оширилиши тарафдори бўлиб қолишини, чунки шу йўл орқали Исроил ва фаластинликлар хавфсизлиги таъминланишини айтди: “Биз фаластинликлар ўт очишни тўхтатиш келишувига амал қиламиз; вазиятни юмшатишга ҳаракат қиламиз. Сиёсий йўл, ҳамда тинчлик сари Йўл харитаси номини олган дастур талабларини изчиллик билан амалга ошириш - Исроил ва фаластинликлар хавфсизлигини таъминлашига имонимиз комил”.\nИсроил Бош вазири Ариел Шарон эса, мазкур ҳужумга қандай жавоб қайтариш масаласини муҳокама этиш учун Исроил хавфсизлик кучларининг юқори лавозимли раҳбарлари билан йиғилиш ўтказди.\nҚуддусдаги мазкур террор билан айни пайтда 19 август куни Бағдодда БМТ қароргоҳига қарши уюштирилган бомба ҳужуми халқаро жамоатчиликни жумбушга солди. Бу фожиа жаҳон оммавий ахборот воситалари диққат марказида турибди. Шу муносабат билан Бағдод ва Қуддус шаҳрида бир кунда кетма-кет уюштирилган бомба ҳужумлари ўзаро боғлиқми? - деган савол тилга тушди. Озод Европа – Озодлик радиосининг Яқин Шарқ бўйича мутахассиси Чарлз Рекнегел Яқин Шарқ можароси анча вақтдан бери давом этаётганини, шу сабабли Ироқдаги воқеалар Исроил ва Фаластин можаросига дахлдор эмаслигини айтади: “Менимча, мазкур икки воқеани бир-бири билан боғлаш, мушоҳадага асосланмаган гап бўлиб қолади. Бу тасодифан кетма-кет содир бўлган воқеалардир. Чунки ҳар икки можаро ўз тарихига эга ва уларни осонликча бир-бири билан боғлаб бўлмайди”.\n20 август куни Фаластин Бош вазири Маҳмуд Аббос бомба ҳужуми масъулиятини ўз зиммасига олган жангари гуруҳлар билан олиб бораётган сўзлашувларини тўхтатди. Айни пайтда, Аббос Фаластин Хавфсизлик хизматига Қуддус шаҳрида ҳужум уюштирган шахсларни қўлга олиш ҳақида буйруқ берди.


Ўзбек пули 19 ёшда | TURONZAMIN\nЎзбек пули 19 ёшда\nБугун Ўзбекистонда миллий валюта – сўмнинг муомалага киритилганига 19 йил тўлди.\n1994 йил 1 июлида муомалага чиқарилган ўзбек сўми дастлаб 1, 3, 5, 10, 25, 50 ва 100 сўмлик купюралар шаклида чиқарилган. Шунингдек, ўша пайтда 1, 3, 5, 10, 20 ва 50 тийин қийматидаги тангалар ҳам муомалада бўлган.\nЎшанда 1 АҚШ доллари 6 сўмга тўғри келган. Орадан ўтган 19 йил ичида ўзбек сўми, Марказий банк курси билан ҳисоблаганда, қарийб 350 баробар, қора бозор курси билан, 455 баробарга қадрсизланди.\n1997 йилда 200 сўмлик купюралар пайдо бўлган. 2000 йил июнидан 500 сўмлик, 2001 йил сентябридан 1000 сўмлик купюралар муомалага киритилган.\nЖорий йил 1 июлдан эса 5000 сўмлик купюралар муомалага киритилиши эълон қилинди.\nҲозирда 1, 3, 5, 10 ва 25 сўмлик қоғоз пуллар ва тангалар муомаладан чиқиб кетгани кузатилади. Ҳали ҳам онда-сонда учраб турадиган 50 сўмлик пулга бир қути гурурт сотиб олиш мумкин, холос.\nЯнги жорий қилинган 5000 сўмлик банкнотанинг қадри Марказий банк курси бўйича 2,4 АҚШ долларига, қора бозор курси бўйича 1,8 долларга тенгдир.\nҚиёслаш учун, қўшни Қирғизистонда ҳам энг йирик банкнота 5000 сомликдир. Лекин унинг қадри 100 АҚШ долларидан ортиқроққа тўғри келади. Қозоғистоннинг энг йирик 10000 сўмлик банкнотаси 66 АҚШ доллари туради. Тожикистоннинг энг йирик пули 100 сомоний 20 АҚШ долларидан қимматроқ. Туркманистонда муомаладаги энг йирик 100 манат 35 АҚШ долларига тенгдир.\nЎзбек сўми жорий қилинганидан бери камида 350 баробарга қадрсизланиши сабабларидан, мутахассислар, ҳукуматнинг пул-кредит сиёсати ҳамда мамлакат иқтисоди бошқарилувидаги ноқисликларни қайд этишади. (Ozodlik).


Муаммо: Нукусда кўп қаватли уй эгаларига 2 йилдан бери кадастр ҳужжати берилмаган, дўконлар эса аукционга қўйилиш арафасида- Kruz.uz\nМуаммо: Нукусда кўп қаватли уй эгаларига 2 йилдан бери кадастр ҳужжати берилмаган, дўконлар эса аукционга қўйилиш арафасида\n17:04, 22.09.2017 1738 0 Иқтисодиёт\nУйда истиқомат қилувчилар нима сабабдан уй ҳужжатларини бермайсиз деб ушбу кўп қаватли уйни қурган МЧЖ раҳбарларига қайта-қайта мурожаат қилишса ҳам, раҳбарлар бир-бирларини баҳона қилиб, МЧЖнинг лавозимли шахсларига қарата қўзғатилган жиноят иши борлигини бахона қилиб, уй эгаларини алдаб келишмоқда.\n“Бизлар ушбу МЧЖ билан икки томонлама шартнома тузиб тегишли пулларни шу кунга қадар тўлаб келдик. Бироқ яқинда “Мажбурий ижро бюроси” ходимлари келиб огохлантирмастан бизларнинг биринчи қаватдаги дўконларимизни тортиб олиб, суд қарорига мувофиқ хатланди деб эшикларимизни қоғоз билан печатлаб ёпиб кетди”, - дейди уйнинг 1-қаватидан дўкон сотиб олган тадбиркор. – Бундан сўнг 2-3-4 қаватда яшаётган оилаларнинг уйларини ҳам хатлаймиз деб айтишди. Сабаби шу кўп қаватли уйни қурган жамиятнинг қарзи кўп экан деб бизларни огоҳлантирди. Бу жамият раҳбарлари ходимлари қандай қилиб халқни ўйламай, ўз манфаатлари йўлида шунча пулни йўқ қилишган?


04.08.2020 19:54 0 2169\nРеспублика Гидрометеорология маркази 5 август куни кутилаётган об-ҳаво маълумотини эълон қилди.\nТошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 21-23, кундузи 36-38 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 20-25, кундузи 28-33 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 22-27, кундузи 34-39 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 34-39 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 34-39 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 20-25, кундузи 32-37 даража иссиқ бўлади.\nҲафта давомида илиқ ҳарорат сақланиб туриши кутиляпти\nИқтисодиёт бугун, 10:23\nЎзбекистон 8 ойда 5,8 млрд долларлик олтин сотгани маълум бўлди\nЖамият 18/09, 12:03\nДам олиш кунларида ҳарорат яна кўтарилиши кутилмоқда\n#об-ҳаво - 574


Молдова президенти мухолифатни мулоқотга чақирди\nМолдова Марказий сайлов комиссияси 5 апрел кунги парламент сайловида берилган овозларни қайта санаб чиқишни бугун якунлайди.\nКомиссия вакилининг айтишича, ҳозирга қадар Молдова ташқарисида берилган овозларни қайта санаш қолган, холос.\nМамлакат президенти Владимир Воронин овозлар қайтадан саналишини сўраб, судга мурожаат этган эди.\n5 апрел кунги парламент сайловларида амалдаги президент Владимир Воронин етакчилигидаги коммунистлар партияси ғалаба қозонгани тўғрисидаги натижалар эълон қилинганидан сўнг мухолифат норозилик намойишларини бошлаб юборганди.\nМухолифат бюллетенларни эмас, сайловчилар рўйхатини текшириб чиқиш муҳимлигини айтиб, овозларни қайта санаш жараёнида қатнашишдан бош тортди.\nАйни пайтда Молдова президенти Владимир Воронин мамлакат ҳуқуқ-тартибот идораларидан Кишиневдаги норозилик намойиши қатнашчиларини таъқиб қилишни тўхтатишни сўради.\nШунингдек, Воронин мамлакат телевидениеси орқали қилган мурожаатида Пасха байрами арафасида амнистия эълон қилиш лозимлигини ҳам таъкидлади.\nМолдова президенти мухолифатни асоссиз айбловларни четга суриб, мулоқотга чақирди.\nМолдовада ўтган парламент сайловларидан сўнг мухолифат ҳукуматни сохтакорликда айблаган ва мухолифатнинг норозилик намойишлари тартибсизликларга айланиб кетган эди.


Идорада ишлаган ибратли инсонлар: ОТАҚУЛ МАВЛОНҚУЛОВ\n1956-1964 йиллари Бухородаги “Мир Араб” мадрасасида таълим олгач, Ўрта Осиё ва Қозоғистон мусулмонлари диний бошқармасининг Тожикистон вакиллигида масъул котиб вазифасида иш бошлади. 1969-1974 йиллари Ливия университетларидан бирида ўқиди. Сўнгра беш йил “Совет шарқи мусулмонлари” журналида масъул котиб, 1979-1991 йиллари диний идора халқаро бўлим мудири, 1993-1994 йиллари “Ислом нури” газетаси бош муҳаррири, 1994 йилдан то умрининг охиригача Ўзбекистон мусулонлари идораси халқаро алоқалар бўлими мудири ва иш бошқарувчи лавозимларида ишлади. Кўплаб мақола ва таржималари матбуотда чоп этилган. 2000 йил вафот этган.\n“Ўзбекистон мусулмонлари идораси” китобидан, 25-26-бетлар.\nИдорада ишлаган ибратли инсонлар НОДИРХОН АЛОУДДИНОВ\n1899 йили Тошкентда туғилган. Отаси Алоуддин домла “Бароқхон” мадрасаси мударриси эди. Чуқур диний билим олган, 1920-1929 йиллари жадид мактабларида муаллимлик қилган. 1929-1947 йиллари вагон таъмирлаш заводида ўт ёқувчи ва уста бўлиб ишлади. 1947 йили диний идора ташкил этилганида илк муфтий Эшон Бобохон ибн Абдулмажидхон Нодимрхон домлани ўзига ёрдамчи қилиб олади. Нодирхон домла диний идоранинг илк кутубхоначиси эди. Умрининг охиригача (1975) кутубхонада ишлаш билан бирга республика Фанлар академияси буюртмаларини ҳам бажариб турди. У киши, айниқса, навоийшуносликка муносиб ҳисса қўшга олим эди.\n“Ўзбекистон мусулмонлари идораси” китобидан, 24-25-бетлар.


“Қўрқув”. Виктор Гюго\nHome icon Бош саҳифа»Жаҳон адабиёти»“Қўрқув”. Виктор Гюго\nФранциядаги сиёсий тузумни ағдариб, ҳокимият бошига келишни ўзига мақсад қилган бир қанча бир-бирига қарама-қарши гуруҳлар бутун Парижни қамал қилган. Кун-у тун Париж кўчаларида тинимсиз қурол ўқлари изғир, ўқлар зарбига уй деворлари бағри қалқон эди. Гўё дод солганча деворлар тўкила бошлар, дераза ойналари парчаланиб, гўдакдек чинқирарди тинмай.\nАна шундай нотинч даврнинг кунларидан бирида жажжи бир болакай уй деворларига биқинганича ўта эҳтиёткорлик билан кетиб борар, ортига эса матога ўраб қўйилган ниманидир яширганича ўзи билан олиб олганди. Кўчанинг ҳар бир ерига эҳтиёткорлик билан кўз югуртираркан, шундан кейингина аста қадам ташларди. Бу ҳолни синчиковлик билан кузатиб турган бир неча ўспирин ёшдаги болакайлар уни мазахлаганча қичқира бошлашди: “Қуёнюрак!”\nШунда икки ўспирин бола болакайнинг икки қўлидан торта бошлайди, яна бири эса унинг ортидан туртганча кўчанинг қоқ ўртасига судраб келишади. Болакай типирчиларкан:”Қўйиб юборинглар!”- дея қичқирарди.\n- Сен қўрқоқсан! Қуён юрак!, - дея болакайни ҳақорат қилишади.\nШу он кутилмаганда қаердандир милтиқдан отилган дайди ўқлардан бири ғўнғиллаб келиб болакайнинг боғлиқ тугунига урилади. Тугун ичида эса нимадир тарсиллаб синиб кетади.\n“Нима қилиб қўйдинглар! Энди дадамга ейишлари учун нима олиб бораман?”, -дея ҳўнграб йиғлаб юборади болакай.\n- Даданг қаерда? - ҳайратда сўрашади болалар.\n- Мудофаа деворлари ортида, урушда. Уйимиздаги сўнгги ушоққача унинг хузурига элтмоқчи эдим.\nШу сўзларни аччиқ ўкинганча айтаркан, болакай ҳуштак чалиб дайдиётган ўқлар тўфонига қарамай сочилиб кетган картошка ва нон бўлакларини териб олди, сўнг ҳеч бир ҳадиксиз мудофаа деворлари ортига, дадасининг ҳузурига шахдам қадам ташлаб йўлида давом этади.\nНемис тилидан Фурқат Соатов таржимаси


ИСТИҚЛОЛ ДОВОНИ - UzTV New York, Inc.\n02/23/2015 | Filed under: SOCIETY,UZ TV NEWS | Posted by: admin\nБундан икки йил аввал хорижлик шериклар билан ҳамкорликда транспорт коммуникацияси соҳасида мамлакатимиз учун улкан стратегик аҳамиятга эга бўлган яна бир лойиҳани амалга ошириш бошланди. Бу ўринда сўз Ангрен-Поп йўналишида электрлаштирилган янги темир йўл ва қарийб йигирма километрлик темир йўл тоннели қуришни кўзда тутадиган лойиҳа ҳақида бормоқда.\nБу тоннель Ўзбекистоннинг марказий қисмини Фарғона водийси вилоятлари билан ишончли боғлаш, республикамиз ҳудудида ягона темир йўл транспорт тизимини шакллантириш бўйича ишларни якунига етказишда муҳим аҳамиятга эга. Шу билан бирга, у Европа қитъасини Осиё билан боғлайдиган трансмиллий транспорт йўлагининг муҳим бўғини бўлиб ҳам хизмат қилади.\nИстиқлол берган имкон, мамлакатимизнинг юксак тараққиёти ва иқтисодий салоҳияти туфайли Қамчиқ довонида шундай оламшумул ўзгаришларга гувоҳ бўлмоқдамиз. Бугун режалашлаштирилган ишлар жадаллик билан олиб борилаётганини кузатиб, йўлсозлар, темирйўлчилар, тегишли соҳалар мутахассислари билан суҳбатлашиб, кўнглинг шу азим тоғлардек юксалиб кетади.\nУлкан тоғлар, ҳайбатли дарахтлар, силлиқ тошлари ипакдек мулойим тип-тиниқ сойлар ортидан бир қараганда сокин, аммо ҳаёт дарёдек шовуллаб оқиб ётган довон йўлидамиз. Табиатнинг бор кўрку таровати, ўт-ўланларнинг ўткир бўйи, тоғ қушларининг нағмаларига тўлиб-тошган улуғвор кенгликлар – мисоли мўъжиза. Замонамиз Фарҳодлари қоя-тошлар салтанатида жасорат кўрсатишмоқда.\nТоғдаги бепоён дарахтзорларнинг шохларига илинган ой чиройидан кўзлар қамашади. Сойларда тошларга урилиб, шарқираб шуълалар оқади. Мана шу сирли заминда, водийнинг дала ва даштларидан олис масканда орзуга тўла тоза қалб билан ёлғиз қоласиз. Тун қўйнида гуриллаб ишлаётган замонавий техникалар худдики тиним билмас дунёнинг доимий ҳаракатини эслатади. Аслида ҳам қитъалар, мамлакатлар доимо ҳаракатда: бири мағрибдан машриққа томон илдам югурмоқчи бўлади, иккинчиси тараққиёт тизгинини жиловлашга уринади, яна бошқасининг ҳам хатти-ҳаракати ўзига етарли. Лекин бу ҳаракатлар замирида бир бутунлик бор, ҳар бири қўшилиб борлиқни яратади. Якка ҳолда равнақ-ривож йўқ, тараққиёт йўқ.\nШу маънода, табиатда улуғ бир тенглик мужассам. Табиат дунёсининг феъли, иши-ҳуши ўзининг қонунидек табиий. Биз табиат қўйнида энг олий баркамолликка эришамиз, инсон ва табиат тақдири уйғун эканини ҳис этамиз. Шундай лаҳзаларда бокира, соф, мусаффо қалбимиз табиатнинг фарзандидек гўё. Бундай пайтда юракнинг иқрори нақадар самимий, дилрабо.\nБу жойларда умргузаронлик қилувчи одамлар бир қарашда оддий, лекин табиат ва тириклик дунёсининг ғоятда билимдонларидир. Тоғлардек мўйсафид ва донишманд чолнинг довон кенгликларида саман отини чоптириб юриши нақадар ажойиб. Бу от Мангубердининг жийрони, Алпомишнинг ғиркўки, Гўрўғлининг ғироти… Қаердан бошланишини билиб бўлмайдиган жилғалар тоғ какликлари, кабутарлар хониши тинмайдиган даралар бағрини тилиб оқиб ўтади. Оқ булутлар, оппоқ капалаклар рақси жилға бошида соябон, тоғ гиёҳлари ифори, атри эса жилғанинг покиза йўлига гард юқтирмайди. Сирдарё соҳилида сочини қирқ кокил қилиб ўриб олган олма юзли қиз майин жилмайиб, ошиқ қалбингиз тўлқинларини мавжлантираверади!..\nОрзуларимиз рўёбга чиқадиган кунларга яқин қолди. Йигитларимиз бугунгидек ғайрат-шижоат билан ишлаб туришса, яқин вақт ичида яна бир “Аср қурилиши” ниҳоясига етказилади. Мутахассисларимиз ушбу соҳада ҳар қандай улкан лойиҳани амалга оширишга салоҳиятли эканликларини Қаршининг дала-даштлари, сурхон чўлларида исботлаб бўлишди. Энди уларнинг олдида забт этилиши зарур бўлган яна бир довон бор. Ишонамизки, замонамиз Фарҳодлари бу довони ҳам муваффақиятли забт этишади.


Покистоннинг Пешоварида суд биносига ҳужум қилинди\n29 июн 2022, Тошкент вақти: 03:40\nДушанба куни Покистоннинг Пешовар шаҳар суди биносида амалга оширилган ҳужум оқибатида камида уч киши ҳалок бўлиб, 25 киши жароҳатланди.\nШаҳар полиция бошлиғи Имтиёз Алтафга кўра, ҳужум қилган икки жанггари ўлдирилган.\nРасмийларга кўра, талафотларнинг кўпи аёл судья мажлис ўтказаётган суд залида бўлган. Ҳужумчилардан бири суд залида ўзини портлатиб юборгани оқибатида жумлдан судья жароҳатланган.\nДушанба кунги ҳужум рўй берган пайтда Хайбар Пахтунхва вилояти суди биносида минглаб одам бўлгани айтилмоқда.


HTC компанияси қуламоқда: смартфонлар савдоси 68...\n07.07.2018 18:59 0 1294\nТайваннинг HTC смартфон ишлаб чиқарувчи компанияси оғир кунларни бошидан кечирмоқда. Июнь ойида компаниянинг смартфонлар савдоси 68 фоизга тушиб кетди. Бу ҳақда «Ferra.ru» хабар бермоқда.\nБу кўрсаткич компания фаолиятининг сўнгги икки йилида юз берган энг кескин пасайиш бўлди. Кучли рақобат шароитида HTCнинг харидорлари йилдан-йилга камайиб бормоқда.\nИюнь ойида савдо тушуми 72 миллион доллар атрофида бўлди. Ўтган йилнинг худди шу даврида бу кўрсаткич 226 миллион долларни ташкил этган эди. Май ойида ҳам жами 80 миллион долларлик савдо қайд этилган.\nHTC ўтган ҳафтада компания иш ўринларининг қарийб чорак қисми — 1,5 минг кишига қисқартирилиши ҳақида эълон қилган эди.\nсавдо смартфонлар HTC\nИқтисодиёт 14/02, 17:43


Фото: Тошкентда қайта қурилаётган «Эшон Бобохон» жоме масжидига тамал тоши қўйилди\nЎзбекистон мусулмонлари идораси раиси, муфтий Усмонхон Алимов Шайхонтоҳур туманидаги «Эшон Бобохон» жоме масжидининг янгидан барпо этилаётган биносига биринчи ғиштни қўйиб берди. Бу ҳақда ЎМИ матбуот хизмати маълум қилди.\nЖоме масжид пойдеворига тамал тошини қўйиш жараёнида муфтий ушбу масжид мўмин-мусулмонлар учун зиё ва ҳидоят тарқатувчи, ёшлар маърифати юксалишида ҳисса қўшадиган даргоҳ бўлишини тилаб, қуйидагиларни баён қилди:\n—Ўтган Рамазон ойида учта масжид бунёд этилди, муборак ой якунланиши биланоқ яна бир масжидни очилиш маросимини ўтказдик. Бугун эса муфтийлар сулоласининг авваллари бўлмиш Эшон Бобохон ибн Абдулмажидхон номларидаги жоме масжид тубдан қайта қурилиши учун тамал тошини қўйишга жам бўлиб турибмиз.\nЭшон Бобохон ҳазратлари энг оғир даврларда Ўзбекистон халқи, унинг тинчлиги, одамларнинг диний соҳада тўғри йўлдан бориши учун жуда катта хизмат қилган. Ўрта Осиё ва Қозоғистон мусулмонлари идораси раиси, муфтий сифатида эса бешта давлат уламоларини бир ўзанга солиб, мўъмин-мусулмонларнинг ҳамжиҳатлигини таъминлашга эришган.\nУшбу масжидга ҳар сафар келганимда тор ва кичик эканини кўриб, улуғ олим номига муносиб шаклда қайта бунёд этишни дилимга жо қилиб юрардим. Аллоҳнинг изни ила мана шу кунларга ҳам етиб келдик. Ушбу маҳалла аҳлининг саъй-ҳаракати, саховатпеша инсонларнинг ҳиммати билан мазкур масжидни жуда ҳам гўзал шаклда қайта бунёд этиш ишлари бошланди.\n«Эшон Бобохон» жоме масжиди лойиҳаси ўзига хослиги, миллий ҳамда замонавий масжидларнинг услубларини ўзида акс эттиргани билан ажралиб туради. Хонақоҳ ва пастки қисм жами 3000 намозхонни сиғдиришга мўлжалланган. Шунингдек, аёллар учун алоҳида таҳоратхона ва намозхона ўрин олиши режалаштирилган.\nТуркия Европа иттифоқига черковларга айлантирилган масжидлар ҳақида эслатиб қўйди\nСардобада сув тошқинидан зарарланган икки масжид «Вақф» фонди томонидан қайта қурилмоқда\n«Бесабрлик бутун жамиятга зарар келтиради» — муфтий Усмонхон Алимов Ўзбекистон мусулмонларига мурожаат қилди\n03:23 / 09.07.2020\n1 августгача республика миқёсида барча масжидлар фаолияти тўхтатилмоқда


Коронавирусдан ҳимояловчи энг самарали ниқоблар маълум қилинди - XABAR.INFO\nКоронавирусдан ҳимояловчи энг самарали ниқоблар маълум қилинди\nКоронавирусни юқтириб олишдан N95 респираторлари, оддий воситалар ичида эса нейлондан тикилган ниқоблар энг яхши ҳимоя қилади. Шимолий Каролина соғлиқни сақлаш университети олимлари шундай хулосага келди, деб ёзади «РБК».\nМутахассислар бир кишида — соқоли бўлмаган эркак кишида турли ҳимоя воситаларининг самарадорлигини синаб кўрган. Универсал респираторлар одамни инфекциядан деярли кафолатли ҳимоя қилади, уларнинг самарадорлиги тахминан 98 фоизга тенг.\nНотиббий ниқоблардан эса икки қаватли нейлон ниқоб энг яхши натижа кўрсатди. Унинг самарадорлиги номато қавати ҳамда алюмин сими бор-йўқлигига қараб 44,7 фоиздан 79 фоизгача кўрсаткичга эга бўлиши мумкин. Шу билан бирга, ниқоб бир марта ювгандан кейин янада самарали бўлган — унинг ҳимоя хусусиятлари ошган.\nПахталик матодан ёки полиэстердан қилинган бандана ва ниқоблар анча паст натижаларни кўрсатди. Ҳаттоки металл сими бўлган уч қаватли пахта ниқоб, олимлар хулосасига кўра, кўпи билан 26,5 фоизлик ҳимояни таъминлай олади. «Бандитлар услубида» учбурчак қилиб тахланган пахталик бандана тадқиқотда 50 фоиз самара кўрсатган. Бир қаватли полиэстер ниқоб ўртача 39,3 фоизга ҳимоя қилади.\n«Нотиббий ниқобларнинг самарадорлиги кўп ҳолларда тиббий ниқоблар самарадорлигига деярли тенг ёки ундан юқорироқ», — дея қайд этди олимлар. Тиббий ниқоб одамни 38,5 фоизга ҳимоя қилади.\nШу билан бирга, мутахассислар таъкидлашича, агар тиббий ниқоблар ипи қулоқ орқасидан тарангроқ қилиб тортилиб ўтказилса, уларнинг самарадорлиги 60,3 фоизгача ошади.\nОлимлар коронавирусни 2 дақиқа ичида йўқ қилиш усулини топишди\n«Спутник V” синовларида президентнинг ўғли кўнгиллилар қаторида қатнашди\nВакцина олмаган Ўзбекистон фуқаролари Россияга киритиладими?\nАвг 23, 2021 Admin\nЎзбекистонга AstraZeneca вакцинасининг яна бир партияси олиб келинди


ЎзА - ПЕНСИЯ ИСЛОҲОТИ: Кексайганда афсусланмаслик учун бугун хулоса қилиш керак\nМолия вазирлиги ҳузуридаги бюджетдан ташқари Пенсия жамғармаси сектор бошлиғи Аброр Холматов тизимдаги тартиб-қоидалар, ўзгаришлар ҳақида сўзлаб берди.\n– Маълумотларга кўра, республикамизда 15 миллион атрофидаги аҳоли иқтисодий фаол ҳисобланади. Бугунги кунда иқтисодий фаол аҳолининг қарийб 5,8 миллиони меҳнат шартномаси асосида, 400 мингдан зиёди якка тартибдаги тадбиркорлик фаолиятини юритиб, Пенсия жамғармасига ижтимоий солиқ тўлаб келади. Демак деярли 9 миллион фуқаро расмийлаштирмаган ҳолда меҳнат фаолиятини юритмоқда.\nУшбу тоифага хорижий давлатларда ишлаётганлар (мигрантлар), деҳқон хўжаликларида ва томорқада, қурилиш соҳасида, бозорлар, маиший хизмат кўрсатиш ва мавсумий ишларда банд бўлган фуқароларни киритиш мумкин.\nУшбу фуқаролар ўз фаолиятини расмийлаштирмагани ҳамда Пенсия жамғармасига тўловларни амалга оширмагани учун келгусида ижтимоий ҳимоядан, жумладан, пенсия таъминотидан маҳрум бўлиши эҳтимоли мавжуд.\nЎзини ўзи банд қилган фуқаролар фаолиятини расмийлаштиришни соддалаштириш, якка тартибдаги тадбиркорлар ва оилавий корхоналарга қулайлик яратиш мақсадида, Президентимиз жорий йил 8 июнда “Тадбиркорлик фаолияти ва ўзини ўзи банд қилишни давлат томонидан тартибга солишни соддалаштириш чора-тадбирлари тўғрисида”ги қарорни имзолади.\nУшбу қарорда ўзини ўзи банд қилган фуқароларга жорий йилнинг июль ойидан бошлаб кўплаб имкониятлар яратилди. Жумладан, ўзини ўзи банд қилган шахслар шуғулланиши мумкин бўлган фаолият турлари рўйхати кенгайтирилиб, 67 тага етказилди. Аввалги тартиб бўйича бу кўрсаткич 24 тани ташкил этар эди.\nБундан ташқари, 1 июлдан бошлаб, вақтинчалик меҳнат гувоҳномалари бекор қилиниб, ўзини ўзи банд қилганларга махсус мобиль илова ёхуд солиқ тўловчининг шахсий кабинети орқали рўйхатдан ўтиш имконияти яратилди. Ўзини ўзи банд қилганлар ижтимоий солиқни 2020 йил учун базавий ҳисоблаш миқдорининг камида 50 фоизи, яъни 111 минг 500 сўм миқдорида маблағ тўлаш эвазига йил давомида расмий равишда фаолият юритиши мумкин. Энг асосийси ушбу талабларни бажарган тақдирда фуқаролар пенсия ёшига етганида пенсия таъминотини олиш ҳуқуқига эга бўлади.\nТабиий савол туғилади: бу қандай амалга оширилади?\nЖорий йилнинг июль ойидан бошлаб ўзини ўзи банд қилган фуқароларни масофадан рўйхатга олиш мўлжалланган мобиль илова жорий қилинди.\nУшбу илова орқали фуқаролар нафақат фаолиятини рўйхатдан ўтказиш, балки буюртмаларни қабул қилиш ва тўловларни амалга ошириш, электрон ҳисоб-китоб фактураларни тақдим қилиш, даромадлар ва харажатлар ҳисобини юритиш ҳамда ўз товарларини (ишларини, хизматларини) реклама қилиш имкониятига эга.\nҚўшимча имтиёз ва қулайликлар ҳам берилаяпти. Эндиликда оилавий корхоналар солиқ имтиёзига эга бўлди. Улар ўзини ўзи банд қилганлар учун назарда тутилган фаолият турлари билан шуғулланса, айланмадан солиқни белгиланган миқдордан 50 фоизга камайтирилган ставкада тўлашга ҳақли. Якка тадбиркорлар солиқ хизматлари органларидан рўйхатдан ўтиши учун, яшаш манзили эмас, балки фаолият юритаётган ҳудуд бўйича мурожаат қилиши учун имконият яратилди.\n2021 йилдан тадбиркорлар учун “Бизнес навигатор” ахборот тизими ишлаб чиқилади. Ушбу тизим орқали ишбилармон юртдошларимиз тадбиркорлик фаолиятининг рақобатбардош турини танлаш, кредит олиш учун зарур бизнес-режа лойиҳаси ва ҳужжатлар тўпламини шакллантириш, тегишли тадбиркорлик фаолияти учун тақдим этилган имтиёз ва преференциялар тўғрисида маълумот олиш, тадбиркорлик фаолиятини амалга ошириш учун кўчмас мулк объектларини танлаш имкониятига эга бўлади.\nУмуман олганда, фуқароларга ўз фаолиятини расмийлаштириши, келгусида пенсия таъминотига ва иш стажига эга бўлиши учун барча шароитлар яратилди. Ушбу имкониятлар ва имтиёзлардан фойдаланмаган фуқаролар кексайганда ёки меҳнат қобилиятини йўқотганида афсусланмаслиги учун бугун хулоса қилиши ва ўзгаришларга мослашиши керак.\nБарно Мелиқулова ёзиб олди, ЎзА


Samsung Xiaomiнинг арзон смартфонларига рақобатчи моделни тақдим этди (видео) | Mobinfo.uz\nSamsung ширкати Ҳиндистонда янги Galaxy M01 бюджет моделининг тақдимотини ўтказди. Смартфон хитойликларнинг Redmi ҳамда Realme сингари арзончи брендлар смартфонларига рақобатчи бўлади, деб ёзади Sof.uz нашри.\nGalaxy M01 5,7 дюймлик TFT-экранга (HD+) эга бўлиб, унга 8-ядроли процессор ўрнатилган. Тезкор/ички хотираси ҳажми эса 3/32 Гбга тенг. Смартфоннинг асосий камераси 13 ва 2 мегапикселли, селфи-камераси эса 5 мегапикселли датчикларга эга. Телефон акумуляторининг қуввати 4000 мА/соатга тенг.\nSamsung бу моделга бармоқ изи сканери ўрнатмаган, NFC ҳам йўқ, лекин Face Unlock тизими мавжуд. Смартфон корпусининг ўлчамлари 147,5х70,9х9,8 миллиметрга, вазни эса 168 граммга тенг.\nКўк рангли корпусдаги Galaxy M01 Ҳиндистонда 8,999 рупиядан сотилади, бу эса тахминан 120 АҚШ долларига тўғри келади. Кўп эҳтимоли билан янги модель Ўзбекистон бозорига ҳам чиқади.\n← Ўрта тоифадаги энг кучли Топ-10 смартфон Apple янги iPhone ўғриларини огоҳлантирди →


Отабек Умаров Триатлон федерациясига раҳбар бўлди | Qalampir.uz\nЖамият\t07 Март 2019 17:42 9752\nБугун, 7 март куни Миллий олимпия қўмитасида Ўзбекистон триатлон федерациясининг навбатдан ташқари ҳисобот-сайлов Конференцияси бўлиб ўтди. Унда МОҚ президенти Умид Аҳмаджонов, Ўзбекистон триатлон федерацияси раҳбарияти ва мутасаддилари, ҳакамлар, спортчилар иштирок этди. Бу ҳақда МОҚ Матбуот хизмати хабар берди.\nКун тартибидан ўрин олган энг асосий масала федерация раиси ва унга биринчи ўринбосар сайлаш жараёнига ўтилди. Шу муносабат билан Ўзбекистон триатлон федерацияси раиси лавозимга Отабек Муҳаммадалиевич Умаров номзоди илгари сурилди. Конференция иштирокчилари бир овоздан кўрсатилган номзодни қўллаб-қувватлашларини маълум қилдилар. Шу тариқа, Отабек Умаров Ўзбекистон триатлон федерацияси раиси лавозимига сайланди. Қолаверса, Отабек Умаровнинг биринчи ўринбосари лавозимига собиқ спортчи, триатлон бўйича кўплаб халқаро мусобақалар иштирокчиси, ҳозирда тадбиркорлик фаолиятини олиб бораётган Фаррух Носиров номзоди илгари сурилиб, бу инсон ҳам бир овоздан янги лавозимга сайланди.\n“Менга мана шундай имконият берилганидан мамнунман. Юртимизда триатлон спортини ривожлантиришга, унинг оммавийлигини таъминлашга бор куч-ғайратимни ишга соламан. Юртимизда истеъдодли спортчилар кўп. Ўйлайманки, уларни саралаб олиб, жаҳон ареналарида муносиб иштирок этишлари ва совриндорлар қаторидан жой олишларида тажрибам ас қотади. Биз келажакда Токио Олимпиадасига йўлланма олибгина қолмасдан, совриндорлар қаторидан жой оладиган атлетлар тарбиялашга ваъда берамиз”, дейди Фаррух Носиров.\n“Тан олиш керак, охирги пайтлар триатлон бўйича мақтангудек натижалар йўқ. Шу боис Олимпия ўйинлари дастурига киритилган ушбу спорт турини янада ривожлантириб, спортчиларнинг шуғулланишлари учун замонавий моддий-техник базани яратиб берамиз. Ўйлайманки, ушбу спорт тури бўйича келажакда жаҳон ареналарида муносиб иштирок этадиган атлетлар етишиб чиқади”, деди Умид Аҳмаджонов.\nШунингдек, конференция давомида МОҚ Бош котиби Жасур Матчанов, триатлон бўйича Осиё кубоги кумуш медали соҳиби Шоҳруҳ Юнусов сўзга чиқиб ўз фикр-мулоҳазаларини билдириб ўтди.\nМаълумот учун, Отабек Умаров Ўзбекистон Республикаси Президенти Шавкат Мирзиёнинг кенжа қизи Шаҳноза Мирзиёеванинг турмуш ўртоғидир. Шаҳноза Мирзиёева бугунги кунда Мактабгача таълим вазирлигида фаолият олиб боради.\n28 Май 21:12 37775\n27 Май 20:39 35927\n29 Май 17:40 35838\n28 Май 08:06 26922\n29 Май 09:48 25650


Пискентда янги жоме масжиди қурилиб, фойдаланишга топширилди (фото)\n17:30 / 05.08.2017\nФото: Мусулмонлари идораси\nЎзбекистонда бунёд этилаётган улкан қурилишлар қаторида Пискент тумани марказида ҳам йирик иншоат, жоме масжиди қурилиб, намозхонлар ихтиёрига топширилди. Бу ҳақда Ўзбекистон Мусулмонлари идораси веб-сайти хабар берди.\n2017 йилнинг 29 июли пискентликлар учун унутилмас кун бўлди. Масжиднинг тантанали очилиш маросимида Ўзбекистон мусулмонлари идораси Тошкент вилояти бош имом-хатиби Х.Турматов, Пискент туман хокими А.Акрамов, Пискент туман бош имом-хатиби ва Олмалиқ шаҳар бош имом-хатиби Х.Ортиқовлар сўзга чиқиб, намозхонларни бу қутлуғ даргоҳ, гўзал кошона, эътиқод маскани билан қутладилар, сўнгги йилларда мамлакатда дин эркинлиги соҳасида, намозхонларнинг ибодат қилиш шароитларини яхшилаш бўйича олиб борилаётган ишлар ҳақида алоҳида тўхталиб ўтдилар.\nМасжид кишини ўзига оҳангрободек тортади. Масжидга кирган кишининг ундан чиққиси келмай қолади. У бирваракайига 2000 намозхонни сиғдириш имкониятига эга. Лойиҳага асосан ўта мустаҳкам таъмал тоши устига пишиқ ғиштдан қурилган. Тўрт мезанали, гумбазли, ўта салобатли. Масжидни гумбази ўта чидамли металлдан Олмалиқ металл заводида ясалган. Томи энг замонавий металл қоплама билан ёпилган. Шифти гипсокартон билан қопланган, иситиш учун пенопласт тўшалган. Эшик ва деразаларига замонавий акфа ромлари ўрнатилган. Полдан иситиш мосламаси ўрнатилган. Полга бир сидирға 1200 кв.метр гилам пояндоз тўшалган.\nЗина, ҳовли саҳни ва йўлкаларга кафель ва брусчаткалар ётқизилган. Таҳоратхона ва мустаҳабхоналар энг замонавий услубда жиҳозланган. Мўжазгина кутубхона ташкил этилган. Масжид саҳни обод, кўкаламзорлаштирилган. Манзарали дарахт ва гуллар экилган.


Ватикан ва Ўзбекистон Республикаси ўртасида ҳамкорлик масалалари муҳокама қилинди\nЎзбекистон Республикаси ва Ватикан вакилларининг учрашуви бўлиб ўтди\n18 Mart 20:45 Сиёсат\nВатикан ТАШҚИ ИШЛАР ВАЗИРЛИГИ ҲАМКОРЛИК\n18-март куни Ўзбекистон ташқи ишлар вазири ўринбосари ва Ватиканнинг мамлакатимиздаги Муваққат ишлар вакили ўртасида учрашув бўлиб ўтди, деб хабар беради Ўзбекистон Республикаси Ташқи ишлар вазирлиги.\nҒайрат Фозилов ва Ержи Мацулевич мамлакатимиз мустақилликка эришганидан сўнг дипломатик муносабатлар ўрнатилгандан сўнг бошланган Ватикан ва Ўзбекистон ўртасидаги 30 йиллик ҳамкорлик якунларини муҳокама қилди.\nЎзбекистон ташқи ишлар вазири ўринбосари Ватикан икки жаҳон динлари – ислом ва насронийлик ўртасидаги мулоқотни ривожлантиришда муҳим ҳамкор эканини таъкидлади. Ўтган ўн йилликлар ҳамкорликнинг ижобий тажрибасига айланди, унинг мақсади турли дин вакиллари ўртасидаги дўстлик ва ўзаро тушунишни мустаҳкамлашдан иборат эди.\nМулоқотда, шунингдек, икки томонлама кун тартиби доирасида бўлажак тадбирлар ва ҳамкорликнинг бошқа долзарб масалаларига эътибор қаратилди.\nПолшадаги Ўзбекистон Республикаси ташқи ишлар вазирининг ўринбосари ташқи ишлар вазири Збигнев Рау билан учрашди


Автосаноатдаги 7та янгилик, ҳокими мутлақ Тошкент ва тўйи куни йўқолган куёв — ҳафта дайжести\nПрезидентнинг UzAuto бўйича топшириқларидан кейин соҳадаги вазият қандай ўзгаради? Жамоатчилик Тошкент шаҳар ҳоким(лиг)ига нимани тушунтиролмаяпти? Коллеж-техникумларда ҳам стипендия тўланадими? Якунланаётган ҳафтанинг шу ва бошқа қайноқ мавзулари – Kun.uz ҳафталигида.\nАвтосаноатда нима гаплар?\nҲафтанинг энг муҳим воқеалари UzAuto Motors атрофида рўй берди. Душанба куни президент ҳузурида автомобилсозлик соҳаси бўйича йиғилиш бўлиб ўтди.\nЙиғилишда гарчи монополияни тугатиш ҳақида гап кетмаган бўлса ҳам, қатор хушхабарлар янгради. Биз бу борада 7та асосий янгиликни санаб ўтамиз.\nБиринчидан, UzAuto Motors автомобиллари учун олдиндан тўлов 85 фоиздан 50 фоизга туширилади. Мазкур йиғилишда берилган бошқа топшириқлар орасида айнан шуниси истеъмолчилар учун энг муҳими десак бўлади.\nИккинчидан, Шавкат Мирзиёев 1 майгача автомобил харидидаги навбатларни тўлиқ бартараф этиш бўйича топшириқ берди. Бу ўринда автосаноат масъуллари бир жиҳатга аниқлик киритиши лозим: агар навбатлар тўлиқ йўқотилса, у ҳолда олдиндан тўловни 50 фоизга туширишга қандай зарурат бор?\nУчинчидан, давлат раҳбари автомобилларни кўпроқ ички бозорга йўналтиришни буюрди. Дарҳақиқат, биз аввалги дайжестларимизда ҳам ўзбекистонликлар машинаси чиқишини ярим йиллаб кутаётган пайтда, UzAuto Motors экспортни ошираётганини айтган эдик. Зора энди президент топшириғидан кейин монополист корхона маҳаллий ва чорасиз харидорларга нисбатан беҳурматлигини бироз бўлса-да камайтирса...\nТўртинчи янгилик – Tracker ва Onix ишлаб чиқаришни йўлга қўйишни шу йилдан кечиктирмаслик вазифаси қўйилди. Бу моделларни ишлаб чиқаришни ўзлаштириш анчадан бери кечикиб келаётганди. Бундан бир йил олдин Onix седанининг нархи 9–12 минг доллар оралиғида бўлиши айтилганди.\nЖаҳонда ҳурмати бор автокомпаниялар моделлар қаторини тез-тез янгилаб туради, бизнинг UzAuto қачон охирги марта янги модел чиқарганини эслай оласизми? Асакадаги завод очилган пайтдан буён чиқаётган “Дамас” ҳали ҳам деярли ўзгармаган, ҳатто хавфсизлик ёстиқчаси ҳам йўқ. Жума куни Сенат раиси Танзила Норбоева Ички ишлар вазирлиги берган қизиқ маълумотни эълон қилди: 2021 йилда Ўзбекистонда рўйхатга олинган йўл-транспорт ҳодисаларининг ҳар бештадан биттасида “Дамас” иштирок этган.\nЯнги моделлар ҳақида гапирганда, UzAuto Motors сотаётган машиналар рўйхатида 2020 йили Traverse, Trailblazer, Equinox ва Tahoe номли қиммат автомобиллар пайдо бўлганини эслаб ўтиш керак. Ишлаб чиқарувчидан олиб сотарга айланган компания нафақат бу машиналар учун импорт божи тўламаяпти, балки у олибсотарлигини бошлаган пайтдан эътиборан қиммат автомобиллар учун божлар оширилган.\nБешинчидан, йиғилишда бир ҳафта муддат ичида автомобил савдосига оид очиқ-ошкора ва инсон омилидан холи тизимни йўлга қўйиш, шу орқали сунъий навбатлар ва коррупциянинг олдини олиш бўйича топшириқ берилди.\nҚайд этиш керак, бир неча йил олдин “Uzautosavdo” иловаси ва Telegram-бот шаклидаги навбат тизими йўлга қўйилган эди. Бу тизим шаффоф ишлагани йўқ. Янги топшириқ қандай ижро этилади, буни тугашига бир неча соат қолаётган муҳлат якунида билиб оламиз деб умид қиламиз.\nОлтинчидан, импорт автомобиллар учун божхона божи ставкалари 30 фоиздан 15 фоизга пасайтириладиган бўлди. Бу билан нима ўзгаради? Қисқа қилиб айтганда, импорт машиналар нархи тахминан 10 фоизга арзонлашиши мумкинлиги айтиляпти. Ва яна айтишларича, бу ўзгаришдан асосан “иномарка” минадиган бадавлат қатлам манфаат кўради.\nЎзбекистон электромобиллар масаласида Хитойни асосий ҳамкор қилиб танламоқчи / Фото: "Ўзавтосаноат"\nАвтосаноат бўйича йиғилишдан еттинчи асосий янгилик – электромобиллар ишлаб чиқариш бўйича асосий ҳамкорни танлаб, лойиҳани йил охиригача бошлашга кўрсатма берилди. Орадан уч кун ўтиб, “Ўзавтосаноат” ва Хитойнинг BYD компанияси ўртасида меморандум имзоланди. Томонлар Ўзбекистонда электромобиллар, электробуслар ва уларнинг эҳтиёт қисмларини ишлаб чиқариш бўйича музокаралар бошламоқда.\nМаълумот учун, ўтган йилнинг 9 ойи якунларига кўра, BYD – ишлаб чиқарган электромобиллари сони бўйича дунё миқёсида Tesla'дан кейин иккинчи ўринни эгаллаган.\nЎзбекистон ҳукумати 2020 йилда “Ўзавтосаноат” корхоналарини фақат электромобил ишлаб чиқаришга ўтказиш бўйича қарор қабул қилган. Бу қарор UzAuto Motors'га тааллуқли эмас деб тахмин қилиш мумкин, чунки компания бир неча юз млн доллар сарфлаб бензинда юрадиган янги моделлар ишлаб чиқаришни ўзлаштиряпти. Бундан ташқари, бир ой олдин имзоланган президент фармонига асосан, 2025 йилгача UzAuto Motors'даги юз фоиз давлат улуши сотилади.\nАвтомобил импорти учун тўсиқлар UzAuto Motors хусусийлаштирилганидан кейингина тўлиқ бекор қилинишига умид қилиш мумкин. Бироқ шуниси хавотирлики, давлат қарамоғида электромобил заводи очилгач, электромобиллар импорти учун тўсиқлар пайдо бўлиши, бир монополист ўрнини бошқаси эгаллаши мумкинлигини инкор қилиб бўлмайди.\nБу ахир бегона тажриба эмас: масалан, Ангренда шина заводи очилганидан кейин шина импорти учун божлар оширилган эди. Айримлар телефон ва маиший техникалар йиғишни бошлагач, бу маҳсулотларни чегарадан олиб кириш бўйича лимитлар қўйилганди.\nКелажакдан бугунга қайтиб гапирадиган бўлсак, 2 ойдан бери тўхтаб турган янги машиналар сотуви қачон тикланиши ҳалигача аниқмас. UzAuto Motors сотувни бошлаши билан автомобиллар нархини ошириши мумкинлигини эслатиб ўтамиз.\nТошкент шаҳридаги ҳоким ва транспорт муаммолари – яна муҳокамалар марказида\nЖаҳонгир Ортиқхўжаев Космонавтлар майдонида / Фото: Kun.uz\nЯкунланаётган ҳафта, автомобиллар мавзусидан ташқари, Тошкент шаҳри ҳокимлигининг хатти-ҳаракатлари юзасидан баҳс-мунозаралар билан ҳам ёдда қолди.\nАввалига ҳокимлик маданий мерос объекти ҳисобланадиган Космонавтлар майдонида тегишли рухсат олмасдан туриб таъмирлаш ишларини бошлади. Шаҳар ҳокими Жаҳонгир Ортиқхўжаев эса бу ерда қонун оёқости бўлаётгани ҳақида гап кетаётганини тушунишни истамай, бу ишларни яхши ниятда қилаётганини айтиб, журналист ва блогер билан баҳслашиб кетди.\nБиз ҳоким ва қонун қарама-қарши келиб қолган ҳолатда қонун енгилганига яна бир марта гувоҳ бўлдик. Таъмирлаш ишларини олиб бораётган Mimar Group компанияси Маданий мерос агентлигидан огоҳлантириш олганига қарамай, эртасига бу ишларни барибир давом эттираверди. Якунда эса агентликнинг илмий-эксперт кенгаши реконструкция лойиҳасини бир кунда, бир неча соат ичида тасдиқлаб беришга мажбур бўлди.\nМуҳокамаларни келтириб чиқарган, блогерларни оёққа турғизган яна бир воқеа – Тошкентдаги Алишер Навоий кўчасида реконструкциянинг бошланиши бўлди. Бу воқеа ҳам шаҳар раҳбарлари халқ томонидан сайланмагани, сайловчиларга мутлақо ҳисобдор эмаслигини яна бир марта кўрсатиб берди. Пойтахтнинг қоқ марказидаги тарихий кўчада бошланган кенг миқёсли реконструкция ҳақида шаҳар аҳолиси бир оғиз ҳам хабардор қилингани йўқ.\nКўчанинг ўртасидаги бетон кўчирила бошлагандан кейин туғилган саволларга жавобан, ҳокимлик нима қилмоқчилигини ниҳоят ошкор қилди. Тақдим этилган реконструкция лойиҳаси эса жамоатчилик фаолларида эътирозлар уйғотди. Бу борада ҳокимликда ўтказилган учрашув, масъуллар лойиҳадаги айрим хатоларни тан олганини айтмаганда, амалда ҳеч нарсани ўзгартиргани йўқ.\nЙўлда нечта транспорт юриши эмас, неча киши юриши муҳим.\nБиз яна такрорлашни истардикки, шаҳар йўллари аввало пиёдалар ва велосипедчилар учун қулай бўлиши керак. Буни президент ҳам такрор-такрор айтмоқда, Шавкат Мирзиёев тасдиқлаган концепцияда ҳам худди шу қоида алоҳида белгилаб қўйилган. Йўлларни кенгайтириш тирбандликларни камайтирмайди, аксинча, кўпайтиради. Кенг йўлни кесиб ўтиш пиёдалар, айниқса ногиронлиги бор, кекса ва ёш болали аёллар учун хавфли ва ноқулай.\nТирбандликларни камайтириш учун эса янги Америка очиш шарт эмас. Қоида оддий: Шаҳар аввало пиёдалар учун, йўллар эса аввало жамоат транспорти ва велосипедлар учун бўлиши керак. Жамоат транспортини шу даражада қулай қилиш керакки, токи у шаҳарнинг А нуқтасидан Б нуқтасига бориш учун жозибадор вариантга айлансин.\nБу утопия бўлиб эшитилиши мумкин, лекин ўттизта машина олишга пули етадиган бойлар ҳам метро ва автобусда юрадиган, обод, яшил ва тирбандликларсиз шаҳарлар худди шу сайёрада, биз билан бир замонда яшаяпти-ку, нега биз эплолмаслигимиз керак?\nОчиғини айтганда, йўллар, тротуарлар, пиёдалар ўтиш жойлари ва жамоат транспортидаги муаммоларни амалдорларнинг ўзлари, ўз танасида ҳис қилиб кўрмагунча, Тошкент биз юқорида таърифлагандек шаҳарга айланишига ишониш қийин. Ёки бошқа бир вариант – шаҳардаги муаммолар ечимлари бўйича ўзининг яхлит дастурига эга, ана шу дастур тарғиботи орқали сайловда ютиб лавозимга келадиган замонавий мэр керак.\nЖаҳонгир Ортиқхўжаев эса на шаҳарни ривожлантириш бўйича ўз дастурига эга, на қарорларини шаҳар аҳолиси билан маслаҳатлашади. Аввалроқ ҳатто бош режани ҳам унчалик муҳим деб ҳисобламаслигини айтганди. Натижа эса ҳозирги ҳолат: Тошкент кейинги 5 йилда, 10 йилда, 40 йилда қанақа бўлиши ҳақида тасаввурлар йўқ. Худди ҳамма қарорлар йўл-йўлакай қабул қилинадигандек.\nҲокимнинг журналистлар ва блогерлар билан муносабати эса алоҳида мавзу. Бир марта очиқчасига ҳақоратлаган, бошқа сафар ундайлар ватаннинг келажагига ишонмайди деган бўлса, бу ҳафта энди Kun.uz ва Gazeta.uz каби сайтлар “бугун бор, эртага йўқ” бўлиши, унинг учун муҳими одамларнинг фикри эканини айтди. Ҳокимни билмадиг-у, лекин журналист ва блогерлар ўз ишини қиляпти: маданий мерос бўйича қонун борлигини, халқ олдида ҳисобдор эканини ҳокимга эслатяпти холос.\nЖаҳонгир Ортиқхўжаев блогер Никита Макаренко билан баҳс давомида шаҳардаги қайси жойни йўқ қилганини кўрсатиб беришни сўради. Ҳоким ўзини қандай оқлашидан қатъи назар, факт шуки, Тошкентдаги Миллий боғ, Абдулла Қодирий боғи ва Гулшан боғи айнан Жаҳонгир Ортиқхўжаев ҳокимлиги даврида ҳудудининг катта қисмини йўқотди. Ям-яшил Миллий боғда сити қурилиб, улкан кўл буткул қуритилди. Гулшан боғидаги дарахтлар қирғин қилиниб, клиника қурилди. Абдулла Қодирий боғида ҳам янгидан янги бинолар қад ростлаяпти. Шу ҳафта маълум бўлишича, қурувчи компания 60дан ортиқ дарахтни ноқонуний равишда кўчириб ўтказган.\nБундан ташқари, халқнинг мулки бўлган боғлар – Ғафур Ғулом, Бобур ва Абдулла Қодирий боғлари яширин ҳужжатлар билан аллакимларга бериб юборилиши ҳам айнан шу даврда рўй бермадими? Ғафур Ғулом боғининг харобага айлантириб қўйилган ТТЗдаги филиали бўйича нега ҳокимлик ҳалигача изоҳ бермаяпти?\nБу каби хунук ҳолатлар ҳамон давом этмоқда.\nЯнги ўқув йилидан бошлаб профессионал таълим муассасаларида ҳам стипендия жорий этилиши мумкин. Шу ҳафта эълон қилинган қарор лойиҳасига асосан, профессионал таълим муассасалари, яъни касб-ҳунар мактаблари, коллежлар ва техникумлар ўзларида ишлаб чиқарилган маҳсулотларни сотишдан ва ўзларига тегишли мулкларни ижарага беришдан тушган маблағлардан ўқувчиларга стипендия тўлаш, ўқув қўлланмалар харид қилиш ва ходимлар малакасини ошириш учун фойдаланиши мумкин.\nАндижон вилояти Марҳамат туманидаги узрбозлик бўйича масъулларга чора кўрилди. Мактаб директори, туман халқ таълими бўлими мудири ва туман ҳокимининг ўринбосари ишдан олинди. Ҳокимга эса – ҳайфсан. Бошқача бўлиши ҳам мумкинмиди?\nҚибрай туманида мактаб ўқувчилари юпун кийимда меҳмон кутишга чиқарилди. Маълум бўлишича, тадбирни мактаб жамоаси эмас, “Олтин мерос” деган жамғарма ташкил қилган. Жамғарма вакиллари Заҳириддин Муҳаммад Бобур таваллуд кунига бағишланган тадбирни Қибрайдаги 29-мактабда ўтказишга қарор қилган. “Кимдир мактабдан ўқувчи сўраган бўлса, мактабдагилар ҳам ўйлаб ўтирмай ўқувчи ажратиб берган бўлса керак”, деди вилоят халқ таълими бошқармаси бошлиғи Азамат Камолов. Эслатиб ўтамиз, аввалроқ шунақа ҳолатлар Жиззах, Андижон ва Фарғонада ҳам рўй берганди.\nЖиззах давлат педагогика институтининг таълим сифатини назорат қилиш бўлими бошлиғи унча-мунча ҳоким ўринбосаридан ҳам ўтиб тушди: у 100 минг доллар олаётганида ушланди. Тергов маълумотига кўра, у деканни лавозимида олиб қолиш учун шунча пул сўраган. Тахлим сифатини назорат қилиш бўлими бир неча ой олдин факултетда текширув ўтказган ва бунинг натижасида гўёки деканни ишдан олишга асос бўлувчи камчилик аниқлангани айтилмоқда.\nТошкентда куёв тўйи куни йўқолиб қолди\n12 феврал – тўйи куни йўқолиб қолган куёв орадан уч кун ўтиб топилди. Бунга оилавий келишмовчилик сабаб бўлгани тахмин қилиняпти.\nЧилонзор 15-кварталда яшовчи 25 ёшли куёв тўйи куни эрталаб сартарошхонага бораман деб уйидан чиқиб кетган ва қайтиб келмаган. Телефони эса ўчирилган. Оила аъзолари шокка тушиб, уни ички ишларга қидирувга беришган.\nАйтишларича, куёвнинг йўқолиб қолиши келин ва куёв ўртасидаги муносабатга боғлиқ эмас. Йигит мажбурлаб уйлантирилган деган тахминлар ҳам рад этилди: маҳалла раисининг ўринбосари уни “тўполончи” ва “мажбурлаб уйлантириладиган бола эмас” деб таърифлади. Маълум бўлишича, йигит отаси ва онасидан эрта етим қолиб, бувисининг қўлида катта бўлган.\n14 феврал куни қидирув эълон қилинган йигит 15 феврал куни топилди. Шаҳар ички ишлар бош бошқармаси қидирувда қатнашган барчага миннатдорчилик билдирди.\nЯкунланаётган ҳафтада Ўзбекистонда яна нималар рўй берди?\nШвейцария Гулнора Каримова олиб чиқиб кетган 131 млн долларни қайтаришга рози бўлди, фақат бир шарт билан: бу пуллар тўғри сарфланиши устидан Швейцария ва БМТнинг назорати ўрнатилади.\nГулнора Каримова томонидан хорижга ноқонуний олиб кетилган яна 10 млн доллар маблағ Франциядан Ўзбекистонга қайтарилди, Швейцария эса 131 млн долларни қайтаришга розилик берган, бироқ бу пуллар қандай сарфланиши устидан БМТ билан биргаликда назорат ўрнатишга қарор қилган.\n“Асакабанк”нинг Бухоро вилояти филиали собиқ бошқарувчиси ва яна бир мансабдори қидирувга берилди. Улар кредит учун ажратилган маблағдан 503 минг долларни ўзлаштирганликда гумонланяпти. Бу хабарнинг эртасига аҳоли бандлигини таъминлаш учун одамларга 350 минг бош қўй ва эчки тарқатилиши, бунинг учун 100 млн доллар ажратилиши маълум бўлди.\nЎзбекистонда вазирликлар сони яна биттага кўпайди. Туризм ва спорт вазирлиги яна иккига ажратилиб, Туризм ва маданий мерос вазирлиги ҳамда Спортни ривожлантириш вазирлиги тузилди.\nТезкор, аниқ ва холис янгиликларни Kun.uz'да кузатишда давом этинг. Дам олиш кунингиз мароқли ўтсин!\n11:17 / 25.06.2022\nТошкентда бир қатор кўчалар вақтинча ёпилади\n21:03 / 24.06.2022\n18:15 / 24.06.2022\n“Қўйлиқ бозори бузилмайди” – шаҳар ҳокимлиги\n14:54 / 24.06.2022\nҚўйлиқ бозорининг ҳудуди давлат ихтиёрига ўтказилади


ИнтерФУТБОЛ :: "Динамо" Самарқанд ўз сафига яна 2 нафар футболчини қўшиб олди\n"Динамо" Самарқанд ўз сафига яна 2 нафар футболчини қўшиб олди\n«Клуб мураббийлар штаби таклифига кўра, «Динамо» жамоаси сафига Михайло Йованович келиб қўшилди. Сербиялик 32 ёшли марказий ҳимоячи билан бир йиллик шартнома имзоланди. У Самарқанд жамоаси таркибига эркин агент сифатида қўшилди», - дейилади клуб хабарида.\nМаълумот учун, Михайло Йованович фаолияти давомида «Младост» (Сербия), «Слога» (Сербия), «Карвина» (Чехия), «Зброёвка» (Чехия), «Вождовац» (Сербия), «Неман» (Беларус), «Тараз» (Қозоғистон, 2019), «Инджия» (Сербия, 2020) ва «Алашкерт» (Арманистон) клублари шарафини ҳимоя қилган. Хусусан, сўнгги 2021 йилда Ереваннинг «Алашкерт» клубида Арманистон чемпионлигини қўлга киритган.\nАввалроқ, «Динамо» жамоаси яна икки легионер – сербиялик дарвозабон Милое Прекович ва украиналик яримҳимоячи Евгений Чумак билан шартнома имзолаганди.\n«Клуб мураббийлар штаби таклифига кўра, «Динамо» жамоаси сафига «Насаф» яримҳимоячиси Шоҳмалик Комилов келиб қўшилди. «Динамо» 21 ёшли футболчини «Насаф»дан бир йилга ижарага олди. Комилов 2022 йилги мавсумни Самарқанд жамоасида ўтказади», - дейилади клуб матбуот хизмати хабарида.\nМаълумот учун, Шоҳмалик Комилов 2021 йилги мавсумда Суперлигада 18 учрашувда 2та гол, Ўзбекистон кубогида эса 7 ўйинда 2та гол, ОФК кубогида 6 баҳсда 2та голга муаллифлик қилган. Жами 2021 йилдаги 31 учрашувда ўз ҳисобига 6та гол киритган.


Kutubxona - Oʻlmas Umarbekov. Boʻribosar (hikoya) / Kiril\nSiz shu sahifadasiz: Oʻlmas Umarbekov. Boʻribosar (hikoya) / Kiril\nАсар номи Бўрибосар (ҳикоя)\nУни амакисининг паркентлик қўйчивон амакиси ташлаб кетди. У кичкина айиқ боласига ўхшарди. Кулранг, қалин жунлари орасидан япалоқ тумшуғини ҳам, яқиндагина очилган мунчоқдек қора кўзларини ҳам кўриб бўлмасди. Думалоқ коптокдек боши танасидан катта бўлганидан тўғри юролмас, тумшуғи билан ерни сидириб, йўлида учраган нарсани босиб, ағдариб, ўзи ҳам юмалаб юрарди. Кекса чўпоннинг гапига қараганда, у жуда зотли бўрибосарлар авлодидан экан. Онаси, еттита бўрини ўлдирган, бутун Паркентга донғи кетган Олапар бу йил атиги иккита туғибди. Биттаси шу экан. Иккинчисини кекса чўпон, талабгорлар ниҳоятда кўп бўлса ҳам, ҳеч кимга бермай, ўзига қолдирибди. Отаси ҳам машҳур итлардан бўлиб, жамбуллик қаҳрамон кўйчивон Сарсонбой Сакеновнинг отарини қўриқлар экан. Амакининг шу итга ҳаваси келиб, уч йилдан бери ҳар баҳор Олапарни Жамбулга ҳамкасб дўстининг отарига олиб борар экан. Икки йил бурун Олапар учта туғибди. Ҳар биттаси ҳозир ғунажиндек-ғунажиндек бўлиб кетган эмиш, Паркентда ҳам, унинг атрофларида ҳам бундай итларни ҳавас қилмаган чўпон йўқ эмиш...\nУ шу туни туш кўрди. Кўм-кўк адр. Қўй-қўзилар ўтлаб юрганмиш. У янги ўрилган хушбўй пичан устида худди ўзидек, аммо ола-була кучук бола билан онасини эмиб ётганмиш...\nУ шундай деди-ю, ит қўлдан чиқиб кетаётганига кўнглида ачинди. Хотинининг, катта бўлса биронтанинг бошига етади, деган гаплари хаёлидан ўтди. Кўктойнинг яна катта бўлиши, ўсиши эса шундай турқига ёзиб қўйилгандек эди. Ўқлоғидек-ўклоғидек оёқлари ҳали юмшоқ, қалин жунлари майин, назари шўх эди. Қишгача туриб-турсин-чи, ўзига қарор қилди Козимнинг дадаси, кейин бир гап бўлар...\n— Кўктой... Кўктой ойимларни тишлаб олди, — кўзларини мушти билан артиб жавоб қилди Козим.\n— Суяккача борди шекилли... — истар-истамас деди Козимнинг ойиси. — Ер юткур тишлашга-тишлади, қўйвор десам ҳам қўйвормайди! Қисқичдай, тишларини ботирганча, кўзларини лўқ қилиб бақрайиб турибди!.. Козим келиб қолмаганида, қўлсиз қолармидим?! Совғаси бошида қолсин амакиззи. Тишлайдиган нарсаниям совға қиладими?! Ман сизга айтдим бировнинг бошига етади, деб, қулоқ солмадингиз. Мана, мандан бошлади!..\n— Кўктой! Кўктой! Полвон ит, ақлли ит... Ҳозир ўзи чиқади, сўлагидан беради... — доктор майин оҳангда гапириб қўлларини ит томон чўзди. — Сени хафа қилишдими? Кейин тишлаб олдингми? Бундай итни хафа қилиб бўлар эканми? Бундай итга доим бир хил гапириш керак. Бир вақтда овқат, бир вақтда сув бериш керак. Бу виставкага қўйиладиган ит экан-ку? Полвон ит! Зотли ит!.. Кўктой, Кўктой! Чиқақол буёққа. Ҳа, баракалла, баракалла!..\nAmmo Koʻktoy joyidan qimirlamadi. Kozimning dadasi bir burda nonning ustiga goʻsht qoʻyib uzatdi. Ikkinchi qoʻli bilan boʻyinbogʻidan tortdi.\nEртаси куни эрталаб, Козим итини тополмай, роса йиғлади, боғчага бормайман, деб уйдагиларни қўрқитди. Дадасининг, билмай қолибмиз, кечаси эшик очиқ қолиб, чиқиб кетибди, деганига ҳам қулоқ солмади, ҳеч қандай ўйинчоққа рози бўлмади. Ниҳоят ойиси, янги коптокдек кичкина кучукнинг боласини олиб келиб беришни ваъда қилди. Шундагина Козим йиғидан тинди.\n...Унинг ўпкаси тўлиб, йўтал тутди. Аммо оғзини очолмади. Ичида нимадир ғивирлаб, қорнини, кўкрагини, тошдек оғир ва карахт бўлиб қолган бошини ёриб юборгудек бўлиб кетди. У чидолмай жон-жаҳди билан оёқларини чўзиб сувни шапиллата бошлади. Бир маҳал илиқ ҳаво бурнига урилди. У қалқиб кетди. Оғзи бурнидан сув тушиб, нафас ола бошлади. Кўзлари нам бўлса ҳам очилди. Биринчи кўрган нарсаси: шундай дарёнинг тепасида унга тикилиб турган нурсиз ой эди. Кейин дарё қирғоғидаги яланғоч дарахтлар; қорайиб кўринди.\nАёл лаган тўла ошни кўтариб чиқди, Кўктой тамшаниб лабларини кўкрагига артди. Аёл айвонга кўтарилгунча қараб турди. У кўздан йўқолгач, ўчоқбоши томон юрди. Ҳовлининг ўртасида бир тўхтаб, жойига қайтди, ғиншиб ўтирди. Шу алпозда анчагина вақт ўтди. Кўктой аёлнингми, ишқилиб уйдан овқатдан кейин кимнингдир чиқишини кутди. Козимларнинг уйида Козимнинг ойиси уни кўп уришса ҳам, ўзлари овқатга ўтиришларидан олдин унга овқат беришарди. Овқатланиб бўлиб, диванга ўтганларида яна бир нарса, ўзларидан нима қолса шуни беришарди. Деярлик доим Козимнинг онаси уни боқарди. Ўшанда у уни тишламоқчи эмас эди, ростини айтганда тишлагани ҳам йўқ, шундай, тишлари билан семиз билагини бир пас эзиб турди. Тишлагиси келса Козимнинг дадасини тишлар эди. Бир марта ҳам у тўғри қарагани йўқ, гапирмаса ҳам, хотинига ўхшаб вайсамаса ҳам, ичида уни хотинидан кўпроқ ёмон кўрарди, ундан жирканарди. Кўктой буни жуда тез пайқаб олди. Козим билан, Козимнинг ойиси билан ўйнагиси, эркалангиси келса, ундан иложи борича ўзини олиб қочарди, ундан қўрқарди. Мулойим гаплари, юмшоқ ҳаракатлари, энг муҳими, сахий кўзлари билан уни кўргани келган доктор эгасига муносабатини ўзгартириб юборди. Кўктой доктор келиб кетганидан кейинги эгасининг гапларига ишонмаса ҳам унга қулоқ солишга энди ҳаракат қила бошлаган эди. Ўшанда эгаси бироз чидаганда, оғирроқ бўлиб уни нафрат билан тепмаганда Кўктой унга кўникиб кетарди. Тишламоқчи бўлиб шимини тортганда ҳам у ростакам тишламоқчи эмас эди, жаҳлини бир оз босмоқчи эди, холос. Ҳеч кимга ўзини урдириб, тептириб қўймаслигини кўрсатмоқчи эди. Шунинг учун кечаси эгаси чақириши билан хафагарчиликни унутиб, дарҳол кроват остидан чиққан эди. Ўша куни Козимнинг ойиси палов қилган эди. Овқатдан олдин унга бир тоғорача нон тўғралган ёғлиқ шўрвани беришди. Овқатдан кейин эса Козим уни алахситиб турди, ойиси лаганни сидириб, идишига солди. Катта-катта юмшоқ суяклар ҳам бор эди ошнинг ичида...\n... Бир маҳал аёл ҳовлига тушди, аммо унинг қўллари бўш эди. Водопровод олдига келиб сувни тўхтатди ва яна уйга кириб кетди.\n— Йўқ, айвонда фақат бўш идишлар... Нима қиламиз энди? — Хавотирланиб сўради қиз. — Ўғри бўлса-я?\n— Айтганингиздек ош қилувдим... Бир тоғорача босиб олиб қўювдим, йўқ, қовурдоқ қилиб қўйдим.\n— Билмасам... — деди аёл. — Анави пияниста қурувчиларми дейман? Тағин тувоқнинг устига ғишт бостириб қўювдим. Ер юткурлар ғиштни бир чеккага ҳам олиб қўймабди, бўш тоғорача билан қозоннинг ичида ётибди.\nEр-хотин бир пас туришди ҳовлининг ўртасида. Ҳаммаёқ сув қуйгандек жимжит эди. Ҳалима ҳам ичкаридан чиқмади.\nEрталаб — ғира-ширада уни кимдир искаётганини сезиб кўзларини очди. Ёнида кечаги итлардан бири, чап кўзига от қашқасидек тамға тушган оқ ит думини гажак қилиб унга тикилиб турарди.\nҒира-ширада уйғонди. Тўғриси у ухлагани йўқ. У ёғидан бу ёғига ағдарилиб, нималигини билмаса ҳам шундай тепасида баркашдек сарғайиб турган ойга, сон-саноқсиз юлдузларга тикилди. Тиқ этса бошини кўтариб, ҳовлиларга қаради. Аммо ҳеч қаердан овқатнинг иси келмади. Мудроқ босиб кўзлари юмилганда, Козимларнинг уйи кўз олдидан ўтди. Иссиқ хоналар...Истаса-истамаса олдига ташлаб кетилган овқатлар... Ўчоқ бошидан эрталабдан кечгача келиб турадиган турли туман ҳидлар... У шуларни эслаши билан мажбур қилиб кўзларини очарди, сержун оёклари ёки биқинига тумшуғини тиқиб, ҳеч нарсани хаёлига келтирмасликка интиларди. Баъзан инграб кўз олдида пайдо бўлаётган нарсаларни ҳайдаш учун оёғи билан ётган жойида шапиллатиб кўзларини уриб қўярди.\n— Албатта бу энди ўғри эмас, опа, — деди новча, шопмўйлов бир киши. — Қурувчиларни биламан, арағин-гиз бўлса ўғирлаши мумкин, лекин... овқатингизга тегмайди. Назаримда қишлоғимизда катта ёввойи мушук, сиём мушуги дейишади. Ана ўша ўралашиб қолган. Кимдир айтувди ҳайвонот боғидан уч-тўртта ҳайвон қочибди, деб. Ажаб эмас биттаси шу бўлса. Битта кўзойнакли илон, каттасимас, боласи.\nЎша тун улар шалдираб оқаётган ариқ лабида узоқ ўйнашди. Бир-бирларини қуриган юмшоқ ўт устида думалатишди, оёқлари, думларидан тишлашди. Тақакўз кўпинча унинг юмшоқ, йўғон думини тишлаб бурайди, оғритмасдан ерга тортади, ағдаради-да, биқинларини, киндигини ялайди. Кўктой унинг узун қулоқларини тишлайди...\nКатта кўчага чиқишганда, у бўм-бўш эди. Кўктой эҳтиёткорликни унутиб, Тақакўзнинг ортидан кетаверди. Шу ўйин ичида улар қишлоқнинг марказий томонига етиб боришди. Бу ер ҳам жимжит эди. У ер бу ердаги магазинлар тепасидаги ёниб турган чироқларнинг тагида ҳам ҳечким йўқ, на одам, на ит...\nКўктой буни ўзича тушуниб, яқинида турган қора бесўнақай ит қолиб кетди-да, даҳшат билан ириллаганича ўзини шу таёққа отди. Ит ҳам, унинг зарби аралаш Ҳакимполвон ҳам йиқилишди. Кўктой бир кўча бўлиб келаётган одамларни кўрди. Ҳали уларнинг етиб келишига беш-олти қадам бор эди. У чалқанча ётган Ҳакимполвоннинг устидан хатлаб ўтди-да, ўзини чап томонда кўринган тор кўча томон урди. Энди уни ҳеч ким қувмаётган эди. Бир-икки марта олдида, орқасида тош думалаб тушди холос. У тўхтамай, лўкиллаб тор кўчанинг бошига чиқди, рўпара янги ҳайдалган ер ёқаси бир машиналик асфалт йўл эди. Шу асфалт йўл бўйлаб у аввал лўкиллаб, кейин битта-битта юриб кетди.\nЎшанда яхшигина дам олиб, Тақакўз тишлари ботиб қонаган думини ялаб, оғриғи босилганидан сўнг, ингичка асфалт йўл билан катта ялангликка чиқиб қолди. Ялангликнинг ўртасидан ҳозиргина келган асфалт йўлига тўртта келадиган кенг, текис икки йўл ўтган эди. Бир йўлдан юрган машиналар иккинчисидан юришмасди.\n— Ит бўлмай ўл! Аҳмоқ... Тайёр овқатини едириб ўтирган ит ҳам ит бўлдими?! — Кейин у кийимларини қоқиб, инқиллаб ўрнидан тураётган хотинига ўшқирди. — Тоғангнинг ҳам падарига лаънат! Шу итни ит деб олиб бериб ўтирибди-я, уч юз сўмга. Қўй бу, ит эмас. Аллақачон совунга бериб юбориш керак!\nБир куни у Еттисойга кираверишдаги чойхонага етай деб қолганда иккита притсепли машина турганини кўрди. Қадамини секинлатиб, тумшуғини чойхона томига тутди. Ҳеч қандай ис келмади. Кўп ўтмай машиналар жўнади.\nШу ерда ётганча ўзига келгач, бошини кўтариб, тепаликнинг нариги томонига қаради. Пастда, икки-уч километрлик жойда илондек ялтираб жилға оқарди. Шу пайт қай кўз билан кўрсинки, шу жилға ёнига беш-ўнта қўй келиб сув ичабошлади. Бир-иккиталари ичиб бўлиб бошларини кўтарди, «бе-бе-э! деб маъради. Жилға бўйини бир пасда ола-була қўйлар подаси босиб кетди. Бир-икки марта итларнинг бўғиқ вовуллаган товушлари ҳам эшитилди.\nҚўй-қўзи маъраб-маъраб итларнинг ҳуриши, чўпон «қур-р, қур-э»си билан қўрага кира бошлади.\n— Ҳа айёр ит!.. Қочдингми? — деди у кулиб. — Йўқ, қочганинг йўқ. Биздан қўрқдинг. Қўрқиб нима қиласан тентак ит? Биздан қўркма. Бизнинг душманимиз битта — бўри. Лаънати кейинги пайтда кўпайиб қолди биз томонда. Менга — сир, ҳали келиб, тишининг оқини кўрсатгани йўқ, итлар ҳам сезмади. Лекин кўпайиб қолди. Эҳтиёт бўлмасак, беш-ўнта қўйдан бир кунда айрилиб қоламиз. Войбаёв! Лекин итмисан ит экансан. Оёғинг билагимга иккита келади-я! Ҳай, майли, биламан, ҳали айланиб келасан, қонинг тортади. Қорнинг ҳам тортади. Бу атрофда бошқа қўра йўқ... Чўпон чол яна алланарсаларни ўзича гапириб қўрадаги қўйларга пичан таший бошлади. Кейин ўтов ичидан қоп орқалаб чиқиб ем берди. Шу билан кун пешиндан оғди. Отда кимдир келиб унга нималарнидир укдириб кетди. Афтидан оби-ҳавони айтган бўлса керак, у кетиши билан қор учқунлай бошлади. Кейин оппоқ қордан бўлак ҳеч нарсани кўриб бўлмай қолди. Чўпон бугун подани пастга суғоргани олиб бормади. Моторни қўйиб, қудукдан суғарди.\nEрталаб ғира-ширада Чўпон қўранинг орқа томонида бешта бўрининг ўлигини кўрди. Улардан нарирокда қорни бўғизигача ёриб ташланган Бўрикалла ётарди. Кўктой ҳеч қаерда йўқ эди. Бўриларни чўпон битта-битта қарар экан, Бўрикалла биринчи бўлиб ҳалок бўлганини билди. Тўртта бўри бир хил, қулоқлари, бўғзи аралаш тишлаб ўлдирилган эди. Чўпон ҳеч шубҳасиз бу Қўктойнинг иши эканини тушунди. Устига сакраб Кўктой чала ўлик қилиб қўйган бешинчи бўрини Олабуқа тугатган эди.\n«Eсиз ит! — хаёлидан ўтказди чўпон. — Жанг билмаганда ҳали. Лекин ўзи қани?»\nKoʻktoy hech qayoqda yoʻq edi. Shu payt choʻponning oldiga dumgʻazasi qonga belangan Olabuqa ingrab keldi.\nEтакларини қоқиб ўрнидан турар экан, яна алам билан деди:\n— Аттанг! Ёш кетди! Бола экан-а, бола!.. Олабуқа! Бу ерни ҳеч тита кўрма. На ёзда, на қишда...\n"http://www.kutubxona.com/wiki/index.php?title=Oʻlmas_Umarbekov._Boʻribosar_(hikoya)_/_Kiril&oldid=13018" dan olindi


Шахмат олами 6+\nШахмат бўйича янгиликлар, ўтказилган расмий турнирлар ҳақида маълумотлар. "Шахмат олами" клуби ахборот портали ва ўйин майдончасидан ташкил топган.\nЎтишлар сони: 2312\nЎзбекистон Республикаси туризмни ривожлантириш Давлат қўмитаси Tas-IX6+\nЎзбекистон Республикаси туризмни ривожлантириш Давлат қўмитаси. Ўзбекистонда Туризм янгиликлари. Қўмита, Хужжатлар ва мақолалар.\nЎтишлар сони: 2266\nЎтишлар сони: 2255\nРоссия ва жаҳон хоккейлари ҳақида интернет портал 7+\nКҲЛ, ВҲЛ, МҲЛ, НҲЛ, АҲЛ, ЧЛ, Эвропа лигалари. Жаҳон чемпионати ва Олимпия ўйинлари. Касбий, ёшлар, болалар ва ёш ва ҳаваскор хоккей. Барча янгиликлар, эксклюзив интервюлар, ҳисобот ва шарҳлар. Журналистлар, экспертлар ва мухлислар блоглари - буларнинг барчаси Аллҳоцкей.ру сайтида топилади.\nЎтишлар сони: 2252\nЎзбекистон Республикаси Транспорт вазирлиги ҳузуридаги Автомобил йўллари қўмитаси Tas-IX12+\nЎзбекистон Республикаси Транспорт вазирлиги ҳузуридаги Автомобил йўллари қўмитасининг расмий веб сайти.\nЎтишлар сони: 2243\nНенец шаҳридаги маҳаллий халқ музейи 12+\nМузей турли ёшдаги ва ижтимоий гуруҳлар учун кенг қамровли экскурсиялар, маърузалар ва интерактив дарслар (70 дан ортиқ мавзулар) таклиф қиладиган фаол таълим фаолияти билан шуғулланади. Таълим бўлими билан биргаликда илмий-тадқиқот ва тараққиёт учун йиллик туман танловларини тайёрлаш ва ўтказишда иштирок этади.\nЎтишлар сони: 2204\nЎтишлар сони: 2191\nЎтишлар сони: 2183


Тинчлик ва осойишталик шукронаси – .:: Xadicha.uz\nҲозирги глобаллашган жамиятда яшаётган эканмиз, ҳар куни дунёнинг турли жойларида бўлаётган воқеа ва ҳодисалардан хабардор бўлиб яшашимиз давр талабидир. Алҳамдулиллаҳ, ватанимиз тинч, осмонимиз мусаффо, фарзандларимиз оила даврасида, бехавотир ўқишга, ишга, бошқа ҳожатларимизга истлаганча бориб келаяпмиз. Ейишга таомимиз, ичишга турли туман ичимликлар бисёр. Лекин атрофга теран кўз билан боқадиган бўлсак, яқин ва узоқ атрофимиздаги кўпгина давлатларда бўлаётган урушлар, касалликлар, очарчиликлар, бошпанасиз инсонлар, юпун кийинган ва болалигидан мосуво бўлган ёш болалар, еб-ичишга озуқаси йўқ очлар, бир парча ерга зор бўлган қочқинлар, касалликдан ўлаётган одамлар…\nТафаккур қилган қалб билан инсоф юзасидан қарасак айнан шундай! Санаб ўтилганлар мақола ёзиш учун кўпиртириб ёзилган сўзлар эмас ахир…\nИмом Байҳақий қилган ривоятда Али ибн Абу Толиб: “Неъмат шукр ила улангандир. Шукр эса зиёдага боғлангандир. Бандада шукр узилмагунча зиёда қилиш ҳам узилмайди”, деганлар. Дарҳақиқат, Аллоҳ таоло каломида: “Агар шукр қилсангиз албатта сизга зиёда қиламан” (Иброҳим 7-оят), деган ваъдаси бор.\nДунёда мусулмонлар жуда кўп. Улардан беҳисоб неъмат берилганлари ҳам талайгина. Бизга ато этилган жисмимиздаги неъматлардан ташқари ислом, соғлик-саломатлик, тинчлик-хотиржамлик, ватан, вақт, ақл-заковат, оила, фарзанд, илм, тафаккур, офият, ризқ, … Давом эттирадиган бўлсак, Аллоҳ айтганидек, санаб адоғига етолмаймиз. Ана шундай беҳисоб неъматлар ичра эканлигимизни тафаккур қилиб, Аллоҳга чексиз ҳамдлар айтишимиз, неъматларини зиёда қилиши учун шукрона келтиришимиз, қадрига етишимиз керак.\nҚуйида шукр борасида диний адабиётларда келтирилган баъзи маълумотлар билан танишамиз.\nШукр – неъмат берувчи Аллоҳ таолога мақтов сўзларини айтиш ва неъматни уни берган Зотнинг розилиги учун ишлатиш демакдир. Шукр уч турга бўлинади:\n1. Қалб шукри. Бу неъматни тасаввур қилишдан ва шу сабабли яхшиликни қасд қилишдан иборат.\n2. Тил шукри. Бу неъмат берувчини зикр қилиб ҳамд айтишдан иборат.\n3. Аъзолар шукри. Бундан Аллоҳнинг неъматларини У Зотнинг тоати учун ишлатиш, маъсиятига ишлатмаслик тушунилади .\nШукр тил билан бўлганда Аллоҳни улуғлаб ҳамд, зикр, дуо қилиб адо этилади. Яна Расулуллоҳ саллаллоҳу алайҳи ва саллам ўргатиб кетган дуоларни ўқиш ҳам мақсадга мувофиқ.\nМуоз ибн Жабал розияллоҳу анҳудан ривоят қилинади: “Расулуллоҳ саллаллоҳу алайҳи ва саллам у кишининг қўлларидан тутиб: “Эй Муоз, мен сени яхши кўраман. Мен сенга ҳар бир намоздан кейин “Аллоҳумма инний ала зикрика ва шукрика ва ҳусни ибадатика”, дейишингни тарк қилмаслигингни тавсия қиламан”, дедилар”. Ушбу ривоятдаги дуонинг маъноси: “Аллоҳим, менга зикрингни, шукрингни ва сенга чиройли ибодат қилишимга Ўзинг ёрдам беришингни сўрайман”.\nБундан ташқари Расулуллоҳ саллаллоҳу алайҳи ва салламнинг таомдан сўнг ҳамд айтишлари барчамизга маълум ва машҳурдир. Бу гўзал одат бизга сингиб, ҳатто одат даражасига етиб борган. Яна у Зотнинг оёқлари шишиб кетгунча намоз ўқиганларида Оиша онамиз: “Сизнинг аввалги-ю охирги гуноҳларингиз мағфират қилинган бўлса ҳам ўзингизни қийнайсизми?”, деб сўраганларида: “Шукр қилувчи банда бўлмайинми?”, деб жавоб берганлари, биз барча умматга юксак намунадир.\nҚаранг-ки, инсон қўлидаги, атрофидаги нарсаларга шукр қилгани сари фақат ўзига фойда-манфаат олади. Унинг шукридан Аллоҳ беҳожат Зотдир. Банда шукр айтиш билан иймони мукаммалашади. Роббисининг розилигини топади, нафс хотиржамлиги, ақл комиллигига эришади, Аллоҳ унга янада беҳисоб неъматлар беради ва уни Ўзи муҳофаза қилади. Юқоридагилар бу дунёдаги мукофотлардир. Охиратда эса бундан ҳам улуғ мартабаларни тайёрлаб қўйган. Ким буларни хоҳламайди? Ҳамма ҳам хоҳлайди. Шундай экан, Шакур исм-сифатли зотга шукр қилайлик.\nИслом тарихига назар ташласак, бани Исроилга Аллоҳ таоло қанчадан-қанча оят-мўжизаларини кўрсатди. Улар эса Аллоҳга осий бўлиб ношукрлик қилдилар. Аллоҳ айтади:\n“Яна эсланг, “Ей Мусо, биз бир хил таомга сабр қила олмаймиз. Роббингдан дуо қилиб сўра, бизга ердан чиқадиган бодринг, саримсоқ, мош-ловия, пиёз каби сабзавотлар чиқариб берсин”, дейишганида, У “Яхши нарсани (бедана ва ширинликларни) паст нарсаларга алмаштирмоқчимисиз? Шаҳарга тушингиз сиз сўраган нарсалар бор”, деган эди. Уларга (бу ношукрликлари сабабли) хорлик ва мискинлик битиб қўйилди ва Аллоҳнинг ғазабига учрадилар …”(Бақара сураси 61-оят)\nНошукрлик оқибатида Аллоҳнинг ғазабига гирифтор бўлинса, шукр сабабли Аллоҳнинг марҳаматига эришилади. Қуйидаги ривоятни келтириб ўтишни лозим деб топдик. Ривоят қилишларича, қадим замонда Султон ота исмли иймон-еътиқодли киши яшаган экан. У нафсини ақлига бўйсундирган, сабр-тоқатли, қалби Аллоҳга шукронага тўла мўмин экан. Кунлардан бирида бемор биродарини зиёрат қилиш учун йўлга тушибди. Йўлда шукрона айтиб борар экан, беҳосдан қоқилиб йиқилибди. Ота дарров ўрнидан туриб, ўзини ўнглаб олибди ва: “Эй Худо, Ўзингга шукр! Қариб қолсам ҳам, ўз оёғим билан юрибман. Йиқилсам ҳам шикаст топмадим”, дея йўлда давом этибди. Яна бир неча қадам босгач тағин йиқилибдилар. Султон ота ўзларини ўнглаб олгач: “Эй Роббим, Ўзингга шукр! Йиқилсам ҳам қаттиқ шикаст емадим. Тиззам бироз шилинди-ю, қон чиқмади”, деб кетаверибди. Кутилмаганда у кишининг рўпарасидан юзига ниқоб таққан бақувват бир йигит чиқиб қолибди. У отага ёрдамлашиб юборибди. Султон ота дўсти яшайдиган хонадонга етгач, йигитни дуо қилиш учун фотиҳага қўл очибдилар. Шунда йигит: “Ҳай-ҳай ота мени дуо қилиб овора бўлиб юрманг, барибир тегмайди. Чунки мен шайтонман”, дебди. Султон ота ҳайрон бўлиб: “Ей бадбахт, агар сен шайтон бўлсанг, нега менга яхшилик қилдинг. Сенинг ишинг бандаларни йўлдан уриш-ку!” дебдилар. Шайтон: “Тўғри, биз яхшилик қилмаймиз. Ўзингиз оч бўла туриб бемор биродарингизга иккита нон олиб кетаётганингиз учун Худо фаришталарига: “Қаранг анави бандам бир беморни кўнглини обод қилгани кетяпди”, деб сизга муҳаббат назарини солди. Шунда мен ёниб кетдим. Сиз биринчи бор йиқилиб тушганингизда Аллоҳга ҳамд айтдингиз. Аллоҳ амр қилди: “Шу бандамни барча гуноҳларини кечдим”, деди. Мен баттар ғазабландим. Сиз иккинчи бор йиқилганингизда яна шукр айтдингиз. Аллоҳ яна амр қилди: “Шу бандамни етти пушти қилган гуноҳларини кечдим. Унга Жаннатдан шундай жой ҳозирлангки, ҳатто авлиёлар ҳавас қилсин!”. Мен бундан жуда аччиқландим. Сизни манзилингизга етказишга ошиқдим. Бўлмаса, яна бир марта йиқилиб шукр қилсангиз, Аллоҳ бутун шаҳар аҳолисини гуноҳини кечириб юбориши мумкин, деган хавотирдаман”, деган экан .\nРивоятдан аниқ бўлди-ки, неъматга шукроналик неъматни янада зиёда қилишига сабаб бўлар экан. Дунёда бўлаётган воқеа-ҳодисалардан айтиш мумкин-ки, бизга берилган тинчлик неъмати энг катта неъматлардандир. Биз бу неъматга шукр қилишимиз учун баъзи давлатларда бўлаётган урушларга, у ердаги инсонларнинг кўрган қийинчиликларига назар солсак, бугунги куннинг қадрига етамиз. Аллоҳ бизга ана шундай қийинчиликларни кўрсатмаганига шукр қиламиз. Узоққа бормайлик: яқиндагина Ш.Мирзиёев ташаббуси билан “Меҳр-1” ва “Меҳр-2” номли оператсия ила қайтарилган аёллар, ёш болалар, гўдакларни эсланг ёки шу кунларда бутун дунёда ваҳимага сабаб бўлаётган Cоvid-19 деб номланган янги короновирус билан касалланаётган ёки ўлаётган одамларни тасаввур қилинг.\nРивоят қилишларича бир подшоҳ мулозимлари, хизматчилари билан кемага минибди. Кема жойидан қўзғалиши билан олдин ҳеч кемага чиқмаган бир хизматчиси чўкиб кетишини ўйлаб дод-вой қила бошлабди. Шу даражада саросимага тушибди-ки, подшоҳ ва мулозимлари ҳам ундан безовта бўлибди. Атрофдагилари ҳар қанча кема хавфсиз эканлигини тушунтиришса ҳам уларнинг гапини эшитмас, фақат бақириб-чақирибди. Кемада бир доно киши бор экан. У подшоҳдан уни тинчитиш йўлини билишини ва бунга изн беришини сўрабди. Подшоҳдан рухсат олгач, бир неча киши уни кўтариб, денгизга ташлаб юборибдилар. У дод-вой солганича кеманинг олдига осилиб, сузишни билмай денгизнинг шўр сувини ютиб ҳолдан тойганида денгиздан чиқариб олишибди. Энди хизматчи кеманинг бир чеккасида қалтираб, оғиз очмай жим ўтирар эди. Бўлган воқеани тушуна олмаган подшоҳга доно киши: “Бу одам денгизда ғарқ бўлиш машаққатини бошидан кечирмагани сабабли кемадаги тинчлик, саломатликнинг қадрини билмади. Мусибатга гирифтор бўлмаган одам тинчлик-саломатликни қадрига етмайди”, деб тушунтирди .\nДарҳақиқат, инсон хавф-хатарга йўлиқмагунича Аллоҳ берган тинчлик неъматига Аллоҳга шукр этмаслиги мумкин. Бежизга Аллоҳ бизга ақл, тафаккур неъматларини бермаган, биз шукр қилишимиз учун бошимизга мусибат келишини кутиб ўтиришимиз шарт эмас. Аллоҳнинг бизга берган, санасак адоғига етолмайдиган неъматлари учун шукр қилиб, бу неъматларни ғанимат билиб, асраб-авайлаб, қадрлаб, илм олиб, амал қилиб, келажак авлодни тўғри тарбиялаб, ватанимиз ривожига ўз ҳиссамизни қўшиб, турли ёт оқимларга алданмасдан, исломда собитқадам бўлиб, Аллоҳнинг ризосига эришишимизни Аллоҳ барчамизга насиб этсин! Ўзига мунтазам шукр қилувчи муқарраб бандаларидан қилсин, амин!\nХадичаи Кубро аёл-қизлар ислом таълим муассасаси ўқитувчиси\nslayd Зухра Ходжимуратова\t2020-02-27


Трамвайни талаганлар - Huquq.uz\nФарҳод (исмлар ўзгартирилган) бир неча йилдан бери «Трамвай линияларини эксплуатация қилиш дирекцияси» давлат корхонаси директори лавозимида ишлаб келаётганди. Корхонада текшириш ўтказилганда Фарҳод жуда кўп мулкни талон-торож қилгани аниқланди. Бу ишда унга корхонанинг бош ҳисобчиси Нодир ёрдам берган.\nФарҳод эҳтиёт қисмлар сотиб олиш, шунингдек, халқаро конференцияларда қатнашиш учун ходимлари билан бирга бир неча марта Чехияга хизмат сафари билан боради. Текшириш жараёнида хизмат сафарига бориб келиши учун ажратилган пулдан 74,6 млн. сўмини нотўғри ишлатиб юборгани маълум бўлди.\n2017 йилда 13, 2018 йилда 15, 2019 йилда 12 нафар ходимга ортиқча иш ҳақи тўланишига йўл қўйилиб, корхонанинг жами 235,8 млн. сўм пули талон-торож қилинган.\nБундан ташқари, турли мақсадларда 61,4 млн. сўм пул корхона ҳисобрақамидан кўчириб берилган. 2019 – 2020-йилларда меҳнат шартномаси тузилмаган уч фуқарога 1,7 млн. сўм иш ҳақи тўлаб берилган. Шунингдек, Меҳнат кодексининг 180-моддаси 4-қисми талаби бузилиб, 2017 – 2020-йилларда ҳайфсан жазоси қўлланган ходимларга 24 ҳолатда 19,4 млн. сўм пулни рағбатлантириш сифатида тўлаб берилган.\nБулардан ташқари, шу йилларда мукофот пули берилиши тўғрисида қонунга хилоф равишда чиқарилган буйруқларга асосланиб, 91 ҳолатда 132,5 млн. сўм пул талон-торож қилинган. Фарҳод ва Нодир 2017 – 2019-йилларда 2207 ҳолатда корхонанинг корпоратив картасидан 810 млн. 410 минг 600 сўм пулни чиқим қилиб, шунинг 636 млн. 122 минг 700 сўмини нотўғри сарфлайди. Корхона ҳисобчиси 2018 – 2020-йилларда банкдан корхона ходимларининг ойлик маоши учун 143 млн. сўм нақд пул олади, лекин тарқатмасдан, ўзининг эҳтиёжи йўлида ишлатиб юборади.\nРаҳбар ва ҳисобчи жиноий ҳаракатларини давом эттириб, 2017 йили корхона раҳбари (қарз берувчи) ва ҳисобчи (қарз олувчи) ўртасида қарз шартномаси тузиб, Нодирга уй сотиб олиши учун корхонадан 100 млн. сўм узоқ муддатли фоизсиз қарз беришга келишишади. 2017 йилда жами 62 млн. сўм пулни Нодирнинг пластик картасига ўтказишади.\nШунингдек, улар мансаб ваколатларидан фойдаланиб, «Samarqand avtoyo‘lovchi trans» МЧЖ билан 2018 йилда молиявий ёрдам сифатида пул бериш бўйича шартнома тузиб, корхонанинг 62,5 млн. сўм маблағини асоссиз, яъни Самарқанд шаҳар ҳокимлиги билан ёзма келишувсиз кўчириб беришган.\nСудда cудланувчилар ҳозирги кунда етказилган зарарлар тўлиқ қопланганини, қилмишларидан пушаймонлигини билдириб, қонуний енгиллик сўрашди.\nСуд ҳукми билан Фарҳодга 1 йилу 6 ой муддатга мансабдорлик ва моддий жавобгарлик лавозимларида ишлаш ҳуқуқидан маҳрум қилиш ҳамда базавий ҳисоблаш миқдорининг 150 баравари, яъни 33 млн. 450 минг сўм жарима жазоси тайинланди.\nНодирга 1 йилу 6 ой муддатга мансабдорлик ва моддий жавобгарлик лавозимларида ишлаш ҳуқуқидан маҳрум қилиш ва ҳар ойлик иш ҳақининг 20 фоизини давлат ҳисобига ушлаб қолган ҳолда 3 йил ахлоқ тузатиш ишлари жазоси тайинланди.


Ҳар бир болага — меҳр ва эътибор!\nХалқаро болаларни ҳимоя қилиш куни бутун дунё аҳли учун энг беғубор ва қувончли байрам ҳисобланади. Мамлакатимизда ҳам ҳар йили ушбу байрам катта шодиёналар билан нишонланади.\nШу сана муносабати билан Бухоро шаҳридаги Марказий истироҳат боғида "Камолот" ЁИҲ вилоят кенгаши, вилоят маданият, жисмоний тарбия ва спорт, халқ таълими ҳамда меҳнат бош¬қармалари ҳамкорлигида бир қатор байрам тадбирлари ташкил этилди.\nБолажонлар табассуми билан гўёки мўъжизалар майдончасига айланган истироҳат боғида келажагимиз эгалари учун турли концертлар, кўргазмалар, сайиллар ва спорт мусобақалари ўтказилди. Шу куни аттракционлар кичкинтойларга бепул хизмат кўрсатди.\n—Болаларни ҳимоя қилиш кунини кенг миқёсда нишонлашдан мақсад,—дейди вилоят маданият бошқармаси бошлиғи ўринбосари Ғолиб Баротов,—жамоатчилик диққатини муаммоли болаларга, уларнинг ҳуқуқларини ҳимоя қилишга, ўғил-қизларнинг бахтли болаликка эга бўлишларига ва ўз мамлакатининг тўла-тўкис ва муносиб фуқароси бўлиб ўсишига қаратишдир.\nТадбир доирасида Бухоро шаҳридаги 32-сон Меҳрибонлик уйи, вилоятлараро ихтисослаштирилган болалар уйида фестиваллар, расм чизиш кўрик-танловлари ўтказилди. Васийликка олинган болалар ҳолидан хабар олинди, уларга ҳомий ташкилотлар томонидан совға-саломлар улашилди.\n"Бухоро юлдузлари" дорбозлар гуруҳи, "Ўзбекконцерт" бадиий жамоаларининг чиқишлари байрам сайлига чиққан кичкинтойлар ва уларнинг ота-оналарига олам-олам завқ бағишлади.


Истиғфорнинг фойдалари – КУН УЗ\nГлавная / Маданият / Истиғфорнинг фойдалари\nAnvar 20.12.2017\tМаданият Comments Off on Истиғфорнинг фойдалари 76 Показы\nАгар сиздан: “Нима учун денгизчи ўзининг кемасини сафарга чиқиш олдидан обдон кўздан кечиради?”, “Нима учун ғаввос акулаларга тўла денгизга шўнғиётганда темир қафаснинг ичига кириб олади?” ёки “Нима учун танасида оғриқ сезган одам дарров шифокор ҳузурига боради?” деб сўрашса, қандай жавоб қайтарган бўлардингиз? Табиийки, бу саволга “улар ҳаётларини хатарга қўймаслик, турли фалокатлардан сақланиш, хавфсизлик чораси сифатида шундай қилишади”, деган маънода жавоб қайтарилади. Бироқ, ҳаётда булардан ҳам муҳимроқ хавфсизлик чораси бор. Бу истиғфордир. Зеро, истиғфор нафақат инсоннинг бу дунёдаги, балки охиратдаги ҳаётини ҳам сақлайди, унинг хавфсизлигига кафолат беради. Чунки, Аллоҳ таоло Қуръони каримда: “Уларнинг ичида Сиз бўла туриб, Аллоҳ уларни азобловчи эмас. Улар истиғфор айтиб (кечирим сўраб) турган ҳолларида ҳам Аллоҳ уларни азобловчи эмас”, дейди (Анфол сураси, 33 – оят).\nАбу Бакр Сиддиқ розияллоҳу анҳудан ривоят қилинади, Пайғамбар соллаллоҳу алайҳи ва саллам: “Қайси бир мўмин банда бир гуноҳни содир этгач, дарҳол ўрнидан туриб, таҳорат олиб, икки ракат (нафл) намоз ўқиса ва Аллоҳдан гуноҳининг кечирилишини сўраса, Аллоҳ унинг гуноҳини сўзсиз кечиради”, дедилар – да, ушбу оятни ўқидилар: “Улар бирор фаҳш иш қилиб қўйсалар ёки ўзларига зулм қилиб қўйсалар, (дарҳол) Аллоҳни эслаб, истиғфор айтадилар…” Абу Довуд ва Термизий ривояти.\nУ зот Ўзининг Каломида Нуҳ алайҳиссалом тилидан шундай марҳамат қилади: «Бас, Раббингизга истиғфор айтинг, – албатта, У кўп мағфират қилувчидир – осмондан устингизга кетма-кет барака ёмғирини юборадир. Ва сизга молу мулк ҳамда бола – чақа ила мадад берадир ва сизларга боғ-роғлар ҳамда анҳорлар беради» дедим» (Нуҳ сураси, 11,12 -оятлар).\nҲасан Басрий раҳматуллоҳи алайҳ бир гуруҳ кишилар билан суҳбатлашиб ўтирганди. Бир киши қурғоқчиликдан шикоят қилиб келди. Ҳасан Басрий: «Истиғфор айтинглар», деб маслаҳат берди. Бироздан сўнг бошқа бир киши камбағалликдан, яна бири фарзандсизликдан, бошқалар ғам – ташвишларидан шикоят қилишди. Ҳасан Басрий уларнинг ҳаммасига «истиғфор айтинглар» дея бир хил маслаҳат берди. Шунда суҳбатдошлардан Рабиъ ибн Субайҳ Ҳасан Басрийга мурожаат қилиб: «Эй имом, ҳар хил тоифадаги кишилар сизга турли нарсалардан шикоят қилишди. Сиз бўлсангиз ҳаммаларига бир хил жавоб бердингиз, бунинг боиси нима?» деди. Ҳасан Басрий бу саволга жавобан юқоридаги оятларни ўқиб берган экан.\n11.Истиғфор айтувчини Аллоҳ яхши кўради. “Албатта, Аллоҳ (шунгача билмай йўл қўйган хатоларидан) чин тавба қилувчиларни ва обдон покланиб юрувчиларни севади” (Бақара сураси, 222 – оят).\n13.Истиғфор сабабли ғам – ташвишлар арийди.\n23.Истиғфор мўминларнинг сифатидир. Аллоҳ таоло мўминларнинг сифатини санай туриб шундай деб марҳамат қилади: “(Улар) саҳар чоғларида Аллоҳдан мағфират сўрайдиган кишилар эди” (Оли Имрон сураси, 17 – оят).\nИстиғфор фойда\t2017-12-20\nTags Истиғфор фойда\nПред. Юракка қувват берувчи воситалар\nСледующая Маҳатма Гандидан 10 ўгит